Tri naslednika Ruskog carstva | WebTribune\nHome SPEKTAR Tri naslednika Ruskog carstva\nMeđutim, Zelenski smatra da „daleki rođaci“ i „nećaci“ ne bi trebalo da zadiru u nasledstvo Kijevske Rusije i da „pokušavaju da dokažu svoju uključenost u istoriji staroj hiljadu godina i hiljade događaja povezanih s njom, nalazeći se hiljadama kilometara od mesta gde se ona odvijala“.\nTežnju Kijeva da preinači istoriju i da Ukrajinu predstavi kao jedinu naslednicu Kijevske Rusije ruski istoričari i politikolozi smatraju apsurdnom, a prekrajanje istorije neprihvatljivim.\n„Uprkos činjenici da su Rusija, Ukrajina i Belorusija bile zasebne republike u sastavu SSSR-a mi smo u stvari bili jedna država i među nama nije bilo razlika. A od ta tri naslednika Kijevske Rusije, raspadom Sovjetskog saveza, nastale su tri nezavisne države“, podseća Radionov.\n„Ako govorimo o kontinuiranoj tradiciji državnosti, onda možemo reći da je upravo ruska državnost naslednik drevne Kijevske Rusije, jer ako uzmemo istoriju teritorije današnje Ukrajine, ta zemlja je bila u sastavu Velike kneževine Litvanije i Državne zajednice Poljske i Litvanije.\nTek u 17. veku napravljeni su prvi pokušaji izgradnje neke vrste posebne ukrajinske državnosti. Isto važi i za Belorusiju. Ali, ako govorimo o stanovništvu, kulturi i religiji, onda su, naravno, sva tri istočnoslovenska naroda naslednici drevne Rusije. Sve su to političke trzavice“, kaže istoričar.\nStručnjaci upozoravaju da se proces ukrajinizacije u zemlji nastavlja u svim pravcima – istoriji, humanitarnoj politici, religiji, jeziku, pa je očigledno da se ideja zajedničke prošlosti ruskog i ukrajinskog naroda u današnjoj Ukrajini ne doživljava istorijski, već politički.


Ronaldo "kvari" slavlje: Najavio odlazak iz Real Madrida? | Kodex.ME\nBilo je lijepo igrati za Real...\nRonaldo "kvari" slavlje: Najavio odlazak iz Real Madrida?\nNajbolji fudbaler planete Kristijano Ronaldo, iznenađujuće, najavio je odlazak iz Real Madrida poslije osvajanja treće Lige šampiona u nizu.\n27. 05. 2018 - 12:12 Autor: Kodex\nReal je savladao Liverpul 3:1 u Kijevu i 13. put u klupskoj istoriji postao prvak Evrope, ali je Ronaldo uspjeh stavio u drugi plan izrazivši nezadovoljstvo.\n"Bilo je lijepo igrati za Real. U narednim danima saopštiću odluku navijačima koji će, znam, biti uz mene. Ne bih širio priču, već uživao u šampionskom slavlju. Lične situacije nisu važne", rekao je Ronaldo novinarima poslije utakmice.\nPortugalac je podsjetio na njegov rekordni peti trofej Lige šampiona, takmičenja u kome je najbolji strijelac u istoriji.\n"Liga šampiona bi trebalo da promijeni ime u "CR7" Liga šampiona. Osvojio sam pet trofeja i ponovo sam najbolji strijelac", poručio je Ronaldo u svom stilu.\nJedno je sigurno, za potpis Ronalda u redu stoje bivši klub Mančester Junajted, Pari Sen žermen, kao klubovi iz Kine i SAD.


VRUĆE NA DALEKOM ISTOKU: Kina obustavila letove ka Pjongjangu, Japan u pripravnosti zbog paljbe Severne Koreje i SAD | DNEVNE\nVRUĆE NA DALEKOM ISTOKU: Kina obustavila letove ka Pjongjangu, Japan u pripravnosti zbog paljbe Severne Koreje i SAD\n“Jednom kad do rata zaista dođe, rezultat neće biti ništa drugo do višestruki gubici. Niko ne može biti pobednik”\nDanas se situacija na Korejskom poluostrvu dodatno zaoštrila kada su pretnje jedna drugoj uputile SAD i Severna Koreja. SAD strahuje da bi Severna Koreja mogla u subotu zbog proslave “Dana sunca”, inače rođendana Kim Il Sunga, da izvede nuklearni test. Ako se to desi, poručili su da će izvesti preventivni napad, a njihovo naoružanje je u pripravnosti u blizini Severne Koreje. Međutim, oglasio se i Generalštab Severne Koreje koji je poručio da će i oni preventivno delovati na bilo koju američku pretnju. Čitavog dana na ovu temu dolaze saopštenja, a poslednji u nizu su iz Kine i Japana koji su stanju pripravnosti zbog mogućeg sukoba Amerike i Severne Koreje.\nKineska aviokompanija “Er Čajna”, jedina strana aviokompanija koja vrši redovne komercijalne letove ka Severnoj Koreji, obustaviće od ponedeljka letove na relaciji Peking-Pjongjang, objavila je na svom zvaničnom sajtu državna televizija CCTV. Televizija nije obrazložila suspenziju, navodi AFP. Međutim, “Er Čajna” je danas demantovala navode televizije ČTV da će ta kineska nacionalna aviokompanija ukinuti sve letove ka Pjongjangu od ponedeljka, ističući da je otkazala pojedine letove ka prestonici Severne Koreje zbog slabe potražnje, ali ne sve.\nNajava je usledila nakon što je vojska Severne Koreje zapretila danas “nemilosrdnim odgvorom” na bilo kakvu provikaciju SAD, saopštila je zvanična novinska agencija te zemlje KCNA.


SEEbiz.eu / RS / Potrošnja antibiotika u Srbiji pet puta veća nego u Evropi\npotrošnja antibiotika u Srbiji Milica Bajčetić\nDatum objave: 19.09.2017. - 14:53:11\nBEOGRAD - Opsežna studija o potrošnji antibiotika u pedijatriji pokazala je da se u Srbiji antibiotici troše pet puta više nego u Evropskoj uniji, izjavila je danas u Nišu profesorka Medicinskog fakulteta i članica Radne grupe za antibiotike Ministarstva zdravlja Milica Bajčetić.\nPrema njenim rečima, u Srbiji se u proteklom periodu potrošnja antibiotika kretala od 1.200 do 1.500 doza na 1.000 dece, dok je u skandinavskim zemljama i zemljama centralne Evrope, potrošnja izmedju 200 i 300 doza.\n"Već deset godina pratimo potrošnju antibiotika kod nas i ustanovili smo da je daleko iznad obima potrošnje u svetu", rekla je Bajčetić na predavanju za pedijatre organizovanom u okviru projekta Ministarstva zdravlja koji ima za cilj za racionalnu upotrebu antibiotika.\nOna je rekla da je projekat Ministarstva zdravlja usmeren na racionalno prepisivanje antibiotika u pedijatriji i na suzbijanje rezistencije.\n"Podaci o rezistenciji na antibiotike su alarmantni. Rezistencija na antibiotike je povećana, a najveća je na cefalosporin", rekla je Bajčetić.\nOna je rekla da se 80 odsto antibiotika prepisuje u primarnoj zdravstvenoj zaštiti i da se tu generiše rezistencija.\n"Kada takav pacijent dodje u sekundarnu bolničku ustanovu, on ima teži oblik oboljenja i oslabljen imunitet. To pogoduje razvoju multirezistentnih bakterija koje mogu dovesti do smrti", rekla je Bajčetić.\nPrema njenim rečima, zahvaljujući projektu za racionalnu upotrebu antibiotika koji je Ministarstvo zdravlja pokrenulo 2015. godine i kontinuiranoj edukaciji lekara, potrošnja antibiotika u Srbiji smanjena je za 15 odsto.\nPredsednik Udruženja pedijatara Radovan Bogdanović kazao je da se antibiotici najčešće prepisuju za infekcije gornjih disajnih organa, a većina tih infekcija, naročito kod dece, virusne je prirode i tu, kako je istakao, antibiotici ne pomažu.\nOn je kazao da prekomernoj potrošnji antibiotika u Srbiji mnogo doprinosi to što su pedijatri u primarnoj zdravstvenoj zaštiti pod stalnim pritiskom roditelja da prepišu antibiotik.\n"U javnosti se stvorila atmosfera da ako je dete prehladjeno i ima povišenu temperaturu, da mora da dobije antibiotik", rekao je Bogdanović.\nTo ne sme da bude opravdanje, dodao je Bogdanović, ali činjenica je da postoji povlačenje lekara pred pritiscima roditelja.\n"Kada imate u toku dana 50 ili 60 pregleda, onda je teško izboriti se sa pritiskom i ne možete da trošite vreme na ubedjivanje sa roditeljima", rekao je Bogdanović i dodao da je veoma bitno uticati na svest javnosti da antibiotici nisu svemogući lekovi i da njihova zloupotreba dovodi do bespomoćnosti lekara.


U pitanju su regionalna EBEL liga u hokeju na ledu, te nemačka hokejaška liga (DEL).\nEBEL liga je stigla do četvrtfinala takmičenjam a trebale su da budu odigrane dve utakmice serije, ali zbog rigoroznih mera koje je proglasila austrijska vlada pre dva dana je odlučeno da se prekine prvenstvo. Mnogi su se zapitali ko će biti proglašen za šampiona, ali je odlučeno da se poništi sezona i da nema šampiona! To znači da su šest austrijskih predstavnika, češki Znojmo i italijanski Bolcano ostali bez krune.\nOve dve lige su tako postale prve dve profesinalne lige koje neće proglasiti šampiona. Da li će takav primer uzeti i neko drugi?


Više od 300 privedenih na novim protestima u Belorusiji\nNeidentifikovane osobe, za koje se prepotstavlja da su pripadnici beloruskih bezbednosnih snaga, hapse učesnika protesta u Minsku, 8. novembar 2020.\nPolicija u Belorusiji uhapsila je desetine demonstranata koji su protestovali 13. nedelju zaredom i tražili ostavku predsednika Aleksandra Lukašenka i održavanje novih izbora.\nOrganizacija za zaštitu ljudskih prava Vjasna objavila je spisak od 328 osoba koje su, prema navodima te grupe, bezbednosne snage privele u nedelju. Demonstranti su hapšeni u Minsku, Homelu, Vitebsku i drugim gradovima. Organizacija je navela da su neki od privedenih kasnije oslobođeni.\nGradska policija Minska prethodno je saopštila da je uhapšeno oko 10 osoba zbog "nedozvoljenih radnji".\nVeliki broj policijskih snaga od nedelje ujutro je raspoređen u Minsku, gde su učesnici "Marša za demokratiju" mahali crveno-belim zastavama i kišobranima koji su postali simbol opozicije. Bezbednosne snage blokirale su nekoliko ulica i onemogućile pristup područjima u centru prestonice.\nPristup internetu na mobilnim telefonima je ograničen, a nekoliko stanica podzemne železnice zatvoreno je sat pre protesta zbog, kako je saopšteno, bezbednosti putnika.\nProtesti su organizovani nakon što je policija privela desetine zdravstvenih radnika na skupu protiv Lukašenka, u subotu, čije održavanje nije bilo odobreno.\nOko 60 lekara i drugih zdravstvenih radnika odvedeno je u policijske stanice, saopštila je Vjasna. Većina bi trebalo da bude oslobođena.\nU međuvremenu, Udruženje novinara Belorusije saopštilo je da je uhapšeno dvoje novinara koji su izveštavali o protestu zdravstvenih radnika i da su prebačeni u zatvor Akrestsina u Minsku. Udruženje je navelo da je u pritvoru najmanje 14 novinara.\nProtesti protiv Lukašenka traju od predsedničkih izbora u avgustu, za koje demonstranti tvrde da su bili namešteni. Rezultate izbora, prema kojima je Lukašenko odneo ubedljivu pobedu, ne priznaje ni Zapad.


Vučić: Srbija vojno neutralna, bez saradnje sa NATO nema mira i stabilnosti u regionu | Gde Investirati\nTakođe je zahvalio generalnom sekretaru NATO na izjavi da žali zbog nevinih žrtava bombardovanja 1999, jer je to, istakao je, velika stvar za “Srbe, narod i zemlju” da čuju.\n“Srbija je vojno neutralna, poštuje oduke skupštine, ali zbog racionalnih razloga i pogleda u budućnost, a ne vraćanja u prošlost, želi da razvije odnose sa NATO”, rekao je Vučić.\nVučić je rekao da je, posle relaksacije vazdušne zone u Zoni kopnene bezbednosti, bilo reči i o donjem sloju vazdušnog prostora iznad KiM i da će se eksperti obe strane uskoro sastati, te da veruje da će biti pozitivnih rešenja u narednom periodu.\n“Želimo da u okviru Partnerstva za mir i IPAP tu vrstu saradnje nastavimo. To je od izuzetnog značaja za građane i verujem da ćemo moći da se pohvalimo upravo takvim dobrim odnosima u budućnosti, jer oni znače mir i stabilnost na Balkanu”, rekao je Vučić.\nVučić je zahvalio Stoltenbergu što poštuje odluke Skupštine Srbije o vojnoj neutralnosti.\nOn je dodao da je danas imao posebno otvoren razgovor sa 29 predstavnika NATO zemalja, te da se nada da će takve prilike imati ponovo.\n“Uvek ste dobrodošli u Beograd, želimo da vas viđamo što je moguće češće i u Beogradu i u Srbiji”, poručio je Vučić Stoltenbergu.\nKfor od velikog značaja za Srbiju\nPremijer Vučić je izjavio da je za nas prisustvo i ostanak Kfora na Kosovu i Metohiji od velikog značaja te da je i danas u sedištu NATO u Briselu to rekao i zamolio i generalnog sekretara NATO i predstavnike zemalja članica Alijanse da te trupe tamo i dalje ostanu.\n“Imamo i određena pisma i garancije za sever Kosova”, rekao je Vučić na konferenciji za novinare u Briselu, ali i dodao da naš narod živi i južno od Ibra i da se oslanja upravo na Kfor.\nKako je rekao, i priča o bebi Dimitriju, koga su trupe Kfor prebacile do Beograda na lečenje, pokazuje na koga mogu da se oslone.\n“Oni se oslanjaju na Kfor i mi smo na tome zahvalni. Mi tu nemamo nikakav problem i ne zaboravite – da nije bilo njihovih određenih garantija, teško da bi bilo i Briselskog sporazuma”, podvukao je Vučih i dodao da je odnos Srbije prema tom pitanju potpuno jasan.\nPrevious Srbija: Prodaja automobila u oktobru skočila za 8,6 odsto\nNext Stranci u devet meseci 2016 uložili 1,6 milijardi evra u Srbiju\nTags Natovpjni savez\nPredsednik Bundestaga u dvodnevnoj poseti Beogradu\nPredsednik nemačkog Bundestaga Norbert Lammert dolazi danas u zvaničnu, dvodnevnu posetu Beogradu, gde će se sresti sa predstavnicima države i opozicije.


Mediji u Srbiji: Česti napadi na novinare | Medijska pismenost\n20. 09. 2014 / Izvor: Danas, Beta, B92\nTo udruženje je na konferenciji "Bezbednost i zaštita novinara - poziv na akciju" predstavilo bazu podataka o napadima na novinare u Srbiji sa oko 360 slučajeva od 2008. godine do danas. Na skupu na kome su učestvovali predstavnici Saveta Evrope, resornog ministarstva i udruženja novinara iz više evropskih zemalja, ukazano je na potrebu bolje zaštite novinara.\n"Od početka 2014. godine do avgusta, bilo je 18 incidenata, od kojih su devet fizički napadi na novinare, a ostalo su verbalni napadi i napadi na imovinu", rekao je predsednik NUNS-a Vukašin Obradović na konferenciji za novinare u Beogradu.\nBaza je nastala, kako je rekao Obradović, "kao opomena društvu i državi da nema vladavine prava i slobode dok su novinari ugroženi".\n„Novinari u Srbiji nisu bezbedni, a vlast ne čini dovoljno da omogući novinarima normalne uslove za rad. Slučajevi napada, verbalnih i fizičkih najčešće se ne sankcionišu, a kazne su takve da podstiču nasilnike u napadima na novinare. Nekažnjavanje podstiče ponavljanje i zato se danas novinari osećaju nesigurno i nebezbedno. NUNS Baza podataka napada na novinare, upravo zbog toga, nema samo cilj da bude gola statistika. Mi na ovaj način želimo da svakodnevno podsećamo policiju, tužilaštvo i sudove da je njihova dužnost da zaštite novinare i omoguće im da bez ikakvih pritisaka, pretnji ili napada, obavljaju svoj posao, naglasio je Obradović”.\nVeliki problem cenzura\nZamenica šefa Misije Saveta Evrope u Beogradu Nadia Ćuk istakla je da svi napadi na novinare moraju da budu blagovremeno istraženi, a počinioci sudski gonjeni.\nĆuk je rekla je da je uloga države da se uzdrži od mešanja u slobode izražavanja pojedinaca, ali i da stvori mehanizme zaštite.\nČlan Komiteta za zaštitu novinara pri Savetu Evropu i predstavnik Evropske federacije novinara Vilijam Horsli naveo je da je sloboda medija u svetu u poslednjih deset godina na najnižem nivou, a da je u Srbiji veći problem cenzura od napada. Horsli je ukazao je na značaj međunarodnih dokumenata, interneta, ali i odgovornosti države.\n"Živimo u paradoksu. Imamo više slobode govora nego ikada, ali je sloboda medija najmanja u poslednjih deset godina", ocenio je Horsli.\nDržavni sekretar Ministarstva kulture i informisanja Saša Mirković naveo je da je jedan od prioriteta Ministarstva bilo donošenje medijskih zakona kako bi se stvorili preduslovi za novinarsku profesiju.\nPredsednik Komisije za istraživanje ubistva novinara Veran Matić rekao je da baza podataka o napadima NUNS-a važna, ali da je važna i baza Ministarstva unutrašnjih poslova (MUP) kako bi se brže došlo do krivaca.\n"Svedoci smo ritualnih ubistava novinara, a nekažnjivost je uzrok brutalnosti napada na novinare", naveo je on.\nDirektor za međunarodnu saradnju Saveza novinara Rusije Timur Shafir istakao je da je tokom sukoba u Ukrajini ubijeno šest novinara, a da u Rusiji nije rešen nijedan od 17 napada na novinare.\n"Današnje novinarstvo je lošije nego što je bilo pre nekoliko godina, a oko 30% radnih mesta je nestalo", kazao je predsednik Hrvatskog novinarskog društva Zdenko Duka.\nUčesnici su podsetili i na napad na dopisnika novinske agencije Tanjug Dejana Anastasijevića koji se uključio video-vezom i kazao da se, koliko on zna, ništa ne radi da bi se otkrilo ko ga je napao 2007. godine.\nOptužnica za predmet Ćuruvija za mesec dana\nKomisija za istragu ubistva novinara za poslednjih godinu dana napravila je pomak u odnosu na poslednjih 15- 20 godina i podignuta je optužnica za ubistvo novinara Slavka Ćuruvije. Ta optužnica, međutim, još nije potvrđena, već je vraćena na doradu i očekuje se da će biti završena najkasnije za mesec dana, rekao je juče Veran Matić, predsednik Komisije za istragu ubistva novinara\n[View the story "Konferencija #zastitimonovinare" on Storify]


Život mu nije podelio dobre karte, ali njegova hrabrost i optimizam su inspiracija! - Životni stil\nNaslovnica Ljubav Život mu nije podelio dobre karte, ali njegova hrabrost i optimizam su...\nŽivot mu nije podelio dobre karte, ali njegova hrabrost i optimizam su inspiracija!\nKristofer Riv ostaće upamćen, ne po tragičnoj nesreći koja je zadesila njega i njegovu suprugu, već po borbi, entuzijazmu i snazi duha koji ga nisu napustili do poslednjeg daha. I, naravno, kao neprikosnoveni Supermen – čovek od čelika!\nPrethodni članakOvaj napitak leči preko 20 bolesti, od dijabetesa do plućnih infekcija! (RECEPT)\nNaredni članakSledite ove savete i vaša garnitura će biti decenijama KAO NOVA!


► Srbi ostaju na barikadama\n24.10.2011 Kosovska Mitrovica\nSrbi na severu Kosova proveli su noć na barikadama. Posle sastanka predsednika opština kod predsednika Borisa Tadića na barikdama se ništa nije promenilo.\nNoć je protekla je mirno, Srbi su je po kišnom i hladnom vremenu proveli u šatorima, automobilima i pored vatre, a pažnja je bila usmerena na informacije koje stižu o razgovorima u Beogradu.\nSrbi na barikadama su komentarisali izveštaje, a zaključak je bio da će ostati na barikadama koje su postavili na 18 mesta na svim važnim putnim pravcima koji od Kosovske Mitrovice vode ka prelazima Brnjak i Jarinje, sve dok se sa njih ne povuku kosovski carinici i pogranicni policajci, prenosi agencija Beta.\nU nedelju popodne Srbi su postavili novu barikadu u mestu Banje u blizini prelaza Brnjak i tim putem ne mogu da se kreću vozila Kfora i Euleksa, dok se ostala vozila propuštaju selektivno jednom kolovoznom trakom.\nKolašinci su u nedelju odbranili i barikadu u selu Jagnjenica kod Zubinog Potoka kada su nemački vojnici Kfora pokušali da razvuku bodljikavu žicu i "zarobe" kamione i autobus koje su Srbi postavili da bi preprečili put koji vodi ka albanskom selu Čabra.\nTu su stacionirani vojnici Kfora koji svaki put kada im Srbi ne dozvole prolazak upotrebljavaju suzavac u spreju, prenosi Beta.


Albanija posreduje u rešavanju političke krize na Kosovu - Sputnjik Srbija\nAlbanija posreduje u rešavanju političke krize na Kosovu\n18:40 06.12.2015 (osveženo 18:41 06.12.2015) Preuzmite kraći link\nPredsednik Skupštine Albanije Iljir Meta razgovarao je danas u Prištini o načinima prevazilaženja političke krize na Kosovu.\nKako je saopšteno iz kancelarije predsednice Kosova Atifete Jahjage, ona je sa Metom razgovarala o događanjima na Kosovu i njenim naporima za prevazilaženje političke krize, kao i o pokušajima za uspostavljanje političkog dijaloga između vlade i tri opozicione partije.\nLider Alijanse za budućnost Kosova Ramuš Haradinaj se takođe sastao sa predsednikom albanske skupštine Iljirom Metom.\nPosle sastanka, Haradinaj je pozdravio Metinu inicijativu i rekao da je razgovor bio koncentrisan na pronalaženje mogućnosti za vraćanje normalnog stanja u rad Skupštine.\nHaradinaj je dodao da ujedinjena opozicija nije odustala od svojih zahteva, a to su poništavanje Briselskog sporazuma i oslobađanje političkih zatvorenika.\nOn je u vezi eventualnog sastanaka i razgovora rekao odlučno da neće ići na pregovore sa premijerom Isom Mustafom jer je „njegov poziv zakasnio“ i dodao da bi narednih dana mogli ponovo da se sastanu sa predsednicom Jahjagom.\nkriza, Skupština Kosova, Ramuš Haradinaj, Atifete Jahjaga, Iljir Meta, Albanija, Kosovo i Metohija, Srbija


Mirni protest građana: Tuzlom odjekivala parola "Strah me je" – Radio Feral\nNekoliko stotina građana Tuzle mirnom šetnjom od Korza do zgrade Tužilaštva TK izrazilo je strah i zabrinutost zbog silovanja u prošloj i pokušaja silovanja početkom ove godine, koji su se desili u Tuzli.\nGrađani i građanke zahtijevaju što hitnije i strožije kažnjavanje počinioca svih krivičnih djela, te najavljuju da je protest pod nazivom” Strah me je” samo početak kampanje kojom će zahtijevati izmjenu krivičnog zakona BiH.\nGrađani zahtjevaju da prioritet nove vlasti na svim nivoima bude odlučna i beskompromisna borba protiv nasilja i kriminala. Sudovi konačno moraju shvatiti svoju odgovornost, jer izricanjem blagih kazni direktno podstiču nasilje nad građanima.\nProtest građana završio se pred zgradom Tužilaštva TK na čijim prozorima su ostavljene poruke i molbe.\nOrganizatori protesta su Udruženje građana “Zemlja djece”, Odred izviđača “Krin”, Omladinski pokret Revolt, Udruženje studenata Pravnog fakulteta Tuzla, Fondacija tuzlanske zajednice, UG “Vive žene”, Omladinska organizacija Oko, Građanski edukativni centar, Nevladin pokret Front i drugi.\n← Centralna banka BiH: Nema namjere da se kuju kovanice od jednog feninga\nPodaci Ujedinjenih naroda o poskupljenju hrane: Oboren rekord iz 2008. →\nPREMA NAJAVAMA HRVATSKIH METEOROLOGA : ZA VIKEND STIŽE NOVI SNIJEG I ZAHLAĐENJE


Otkup višnje kreće sa 60 dinara, lane bila 30 - AgroSmart\nBerba višnje u prokupačkoj opštini, na površini od oko 2.000 hektara, krenuće za desetak dana. Iako proizvođače najviše interesuje otkupna cena, otkupljivači ne znaju da kažu kolika će ona biti.\nPrema njihovim rečima cena će biti sigurno viša nego prošle godine, kada se za jedan kilogram višnje plaćalo 30 dinara.\n„Aprilski mraz smanjio je ovogodišnji rod i do 50 odsto. Bez obzira na ovu činjenicu tržište će i ovog puta biti regulator otkupne cene“, izjavili su otkupljivači i dodali da je potražnja za kvalitetnom oblačinskom višnjom velika.\nZoran Stojanović, direktor jedine prokupačke Zemljoradničke zadruge Đurevac-Agrar, čije plantaže pod višnjom zauzimaju površinu od 30 hektara, rekao je da će se tek za nekoliko dana znati tačaa otkupna cena.\n„Zbog velike potražnje, a manjeg roda očekujem da početna otkupna cena bude od 60 do 70 dinara. Da li će ona tokom berbe biti veća ili manja ostaje da se vidi“, izjavio je on.\n(Prokuplje na dlanu)


Apple dijeli dividendu – Bankar.me\nApple dijeli dividendu\nMarch 19, 2012 BERZA, Ekonomija, M:TEL (komunikacije), SVIJET Leave a comment\nAkcionari Epla konačno su saznali na šta će kompanija potrošiti bar deo od 100 milijardi dolara, koje je uštedela. Oni će, naime, konačno dobiti dividende.\nNa kraju decembra, Epl je u banci imao 97,6 milijardi dolara, odnosno 37,9 milijardi dolara više nego u istom razdoblju lane.\nNovi izvršni direktor Tim Kuk kaže da je “to stvarno mnogo novca, čak više nego što nam je potrebno da bi održavali kompaniju”.\nEpl je saopštio da će od 1. jula početi da isplaćuje 2,65 dolara po akciji, čime će godišnja vrednost dividende biti 1,8 odsto trenutne vrednosti akcije. Majkrosoft isplaćuje dividendu od 2,5 odsto vrednosti akcije, a Hjulit Pakard dva odsto.\nProgram otkupa akcija za koji je predviđeno 10 milijardi dolara počeće 30. septembra i trajaće tri godine. To znači da će ukupno biti uloženo 45 milijardi dolara, što je gotovo polovna celokupnog keša koga poseduje kompanija.\nEpl je godinama odbijao pozive akcionara da deli zaradu, ali je uprava posle smrti direktora Stiva Džobs naznačila da razmatra uvođenje dividendi. Ta kompanija je korisitila zarađeni novac za poslovanje i investiranje u dugoročne ugovore sa snabdevačvima ključnih komponenti.\nIsplata dividendi koštaće Epl oko 10 milijardi dolara godišnje, što je manje od priliva koji kompanija ima, ali će zato njena zarada biti manja. U prošloj fiskalnoj godini, koja je završila 30. septembra, Epl je zaradio 31 milijardu dolara.\nS druge strane, očekivanje da će Epl uvesti dividende, uticalo je na aktivnosti investitora na berzi, usled čega je vrednost kompanije premašila 500 miljardi dolara, što je malo kojoj pošlo za rukom, pri čemu se nijedna nije duže vremena zadržala iznad tog nivoa.\nDeonica Epla dostigla je vrednost od čak 600 dolara zahvaljujući novom iPadu, a Morgan Stenli, investiciona banka, smatra kako bi Epl do kraja 2013. godine mogao da podigne cenu akcije na neverovatnih 1.000 dolara. Tržišna vrednost Epla procenjuje se na 546 milijardi dolara.\nPOJMOVIApple Finansijski izvještaji IT Informacione tehnologije\nPrevious Srbija: Prednosti životnog osiguranja\nSljedeći Njemačka berza tuži Evropsku komisiju\n‘Apple kult’ živi i 10 godina nakon Jobsa, kompanija postaje mašina za profit\nGoogle je pronašao i potvrdio 9 visokorizičnih ranjivosti, uz još 11 nepravilnosti. Google je poslao …


Robne liste na reviziji\nPakt za stabilnost i EU će pomoći u rešavanju problema\nBEOGRAD - Zona slobodne trgovine u regionu jugoistočne Evrope trebalo je da bude uspostavljena do kraja prošle godine. Podsećanja radi, Albanija, Bosna i Hercegovina, Bugarska, Makedonija, Rumunija, Hrvatska, Moldavija i tadašnja SR Jugoslavija su juna 2001. godine u Briselu potpisale Memorandum o liberalizaciji i olakšavanju uslova trgovine, čime su preuzele obavezu da do kraja 2002. godine međusobno zaključe bilateralne sporazume o slobodnoj trgovini.\nTaj posao ni do današnjeg dana nije završen, a dodatno ga komplikuju i usporavaju nerešeni ekonomski odnosi između Srbije i Crne Gore.\nBez sporazuma sa Slovenijom\nU toku je revizija sporazuma sa Makedonijom, s obzirom da je on potpisan još 1996. godine i ne odgovara u potpunosti pravilima Svetske trgovinske organizacije i Evropske unije. Takođe, i sporazum sa Rusijom će pretrpeti izvesne promene nevezano za harmonizaciju, a njima će se veći broj roba staviti na režim slobodne trgovine u cilju smanjenja trgovinskog deficita SCG sa tom državom. Sporazum sa Slovenijom je parafiran, odnosno potpisan na nivou pregovaračkih delegacija, ali sada je kasno za njegovo zaključivanje imajući u vidu da ta zemlja sledeće godine postaje članica EU i da će zbog toga ovakve sporazume morati da otkazuje. Sa Albanijom, Rumunijom, Bugarskom i Moldavijom sporazumi su za sada samo parafirani, a potpisivanje sledi nakon rešavanja ekonomskih odnosa između Srbije i Crne Gore.\n- Kod nas su trenutno na snazi sporazumi sa BiH, Makedonijom i Mađarskom, koja je članica, ali ne i korisnica Pakta za stabilnost jugoistočne Evrope. Pored toga, zaključili smo i poseban sporazum sa Ruskom federacijom koji se primenjuje iako ga, za razliku od nas, Duma nije ratifikovala. Sada imamo problem u primeni ovih sporazuma, s obzirom da su oni rađeni po carinskoj tarifi SRJ, a carinske stope Srbije i Crne Gore danas se značajno razlikuju, kaže za "Glas" Dejan Jovović, pomoćnik ministra za ekonomske odnose sa inostranstvom Srbije i Crne Gore.\nPored sporazuma koji su već na snazi, potpisan je sporazum i sa Hrvatskom, koji treba da bude ratifikovan u hrvatskom saboru. Ipak, on neće moći da bude ratifikovan i u parlamentu SCG, dok se prethodno ne obavi harmonizacija carinskog i spoljnotrgovinskog sistema članica državne zajednice. Zbog toga su pod znakom pitanja i već zaključeni sporazumi, kao i oni kojima potpisivanje tek predstoji, kaže Jovović i dodaje da će se tek nakon harmonizacije videti šta i kako dalje.\n- Moraćemo da organizujemo dodatne konsultacije i pregovore sa partnerima iz regiona. Naime, problem nije u tekstu nekog od tih sporazuma, već u robnim listama koje se nalaze u aneksu i koje su za svaku zemlju specifične. Logički gledano, verovatno će se u dogovoru sa partnerima izvršiti revizija robnih lista, a sve u skladu sa novom carinskom politikom Srbije i Crne Gore, napominje Jovović.\nPrema njegovim rečima, Crna Gora primenjuje samo sporazume sa Makedonijom i Rusijom, koji su zaključeni još pre osnivanja Pakta za stabilnost. Grupa za trgovinsku liberalizaciju u okviru Pakta je zabrinuta zbog trenutne situacije, jer želi da se zona slobodne trgovine uspostavi sredinom tekuće godine. Zbog toga su Pakt i Evropska unija Srbiji i Crnoj Gori ponudili tehničku pomoć kako bi se ovi problemi što pre rešili.


Iva Baričić, muzičku genije iz dinastije stare 200 godina - JuGmedia\nDa snovi postaju realnost, uverio se i Iva Baričić, mladi talentovani muzičar iz Niša. Iva potiče iz romske muziče porodice koja je posvećena radu u muzici preko 200 godina, te je interesovanje za muziku pokazao još od prvih godina života. Iako Romska muzika postoji vekovima, želi da sačuva „izgubljeno blago“ od zaborava.\nJoš kao mali je znao da želi da se bavi muzikom i nastavi porodičnu tradiciju kako bi bio uspešan jer nije želeo da „izigra“ njihovo poverenje.\nMuzički gen nije dovoljan. Nadograđujemo svoj talenat, Romi su stvarali muziku iz svakodnevnice, pisali o životu, a u našim pesmama se oseti i tuga i sreća. Pisali su srcem“, pojašnjava Iva za Niške vesti.\nRođen 1996. godine, a trenutno je apsolvent je Fakulteta Umetnosti u Nišu, na odseku klarinet. Veliki značaj daje romskoj kulturi i tradiciji, čemu je svoj mali doprinos dao kao autor zbirke Romske izvorne i stare pesme iz Niša i juga Srbije, koja je nastala prikupljanjem i zapisivanjem pesama na terenu od starih Roma i Romkinja. Iva je za Niške Vesti rekao da je veoma ponosan što je imao udela u tome i time sačuvao od zaborava bogatu tradiciju.\nSa samo sedam godina je osvojio prvo mesto na romskom dečijem festivalu kao pevač što je ukazivalo na njegovu buduću karijeru, dok je sa dvanaest nastupio na Exit festivalu.\n„Dugo sam bio član orkestra KUD Abrašević i svirajući u tom orkestru, upoznao sam srpsku kulturu, pesme i običaje. Moram da priznam da sam bio malo ljubomoran jer Srbi imaju zapisane melodije i note, a mi nemamo. Prošle godine sam uspeo da prikupim bar malo izvornih romskih pesama sa juga Srbije i veoma sam ponosan na to i time sačuvao bar deo bogate romske kulture“, ističe Baričić.\nNa mnogim međunarodnim i republičkim takmičenjima u okviru klasične muzike Iva je nastupao sa klasičnim klarinetom i osvajao mnoga priznanja, te je nagrađivan od Grada Niša i Vidovdanskim poveljama.\nOno što ga i izdvaja od drugih, svakako je i doprinos koji daje u spajanju romske muzike sa pravcima džeza, fanka i roka kroz svoj orkestar Very Naiss. Sa svojim orekstrom Very Naiss obezbeđuje značajno mesto na muzičkoj sceni u Srbiji, te su nastupali na Nišvilu, Guči i Exitu, ali i ostvarili saradnju sa brojnim muzičkim umetnicima iz zemlje i sveta. Zauvek će pamtiti kada je na velikm scenama nastupao „rame uz rame“ sa Anom Stanić, Bojanom Stamenov…\nPočetkom ove godine okreće se građenju solo karijere, te snima i objavljuje kompoziciju Very Naiss za PGP RTS što je najava za prvi solistički album. U procesu je stvaranja i novog pravca u muzici spajanjem elektronske i romske muzike, odnosno „Gipsy House“.\n“ To je takav spoj žanrova da možemo da sviramo na svakom mestu, uklapamo se svuda“.\nOna, i ne tako lepa strana uspeha, sa sobom nosi i teške trenutke i padove. Iako je u mnogim gradovima zavređivao pažnju, ističe da je u svom Gradu bio diskriminisan, jer smatra da Romi teže dolaze do uspeha i često bivaju osporavani.\nAko vas neko od ranog detinjstva ponižava i degradira, govori vam da ste loši, Vi ćete zaista postatiti takvi. Tada, iz te situacije možete izaći kao pobednik, postati još bolji ili izgubiti samopouzdanje i biti povučen“, istakao je Iva za Niške Vesti.\nSmatra da je izašao kao pobednik, a da su njegova muzika i neosporni talenat jedino što je važno i trajno.\nSeriju dobrih igara male Lavice iz Leskovca nastavile su pobedom nad ekipom Jagodine, na svom terenu, rezultatom 1:0. Imale su i sreću jer su gošće…\nSedam godina zatvora za ubistvo u Brestovcu kod Leskovca\nApelacioni sud u Nišu doneo je presudu po kojoj se Aca Jašarević iz sela Brestovca kod Leskovca osuđuje na jedinstvenu kaznu zatvora od 7 godina za…


Oblačak rasizma kruži Evropom | UGS Nezavisnost\nEvropska konfederacija sindikata prvi put je progovorila o rasizmu i ksenofobiji na skupu, održanom 10. septembra u Briselu, iako je ovo pitanje aktuelno u Evropi poslednjih dvadeset godina. Skup je bio izuzetno zanimljiv, ne samo zbog onog o čemu se raspravljalo, već i zbog onog o čemu se nije govorilo.\nJačanje desničarskih partija i rast rasizma idu ruku pod ruku, hrane jedno drugo i otvaraju niz pitanja sa kojima će sindikati morati da se suoče i izbore. Nimalo lak zadatak u okolnostima kada deo glasača desnice sa jedne strane čine upravo članovi sindikata, isto koliko i žrtve rasizma na radnom mestu, sa druge strane. Odnosi u društvu uvek se u izvesnoj meri reflektuju i na odnose u sindikatu i zato je pokretanje ove teme značajno, jer postoji realna mogućnost razdora među članstvom, čime bi se dodatno oslabio sindikalni pokret.\nDva istraživanja, jedno izvršeno u Velikoj Britaniji, a drugo u Nemačkoj, pokazala su naizgled različita lica rasizma, ali u osnovi – iste zajedničke uzroke i ispoljavanja.\nBritansko istraživanje ukazuje na čvrstu povezanost porasta rasizma i aktuelnih ekonomskih i društvenih trendova koji se reflektuju na tržište rada i na celokupno društvo, kao što je iseljavanja sektora usluga („superforma izvoza usluga“), rast desnice, opadajući broj radnih mesta i sve veći broj imigranata. Posledica je pojava razdora među radnicima koji imigrante smatraju konkurencijom na tržištu rada i pojava mobinga i diskriminacije na radnom mestu koji je zasnovan na boji kože, odnosno rasizmu. Učestalost ove pojave nameće pitanje da li je rasizam na radnom mestu izuzetak, ili je postao pravilo, a jedan od zaključaka u okviru istraživanja, koji sa pravom izaziva zabrinutost, upućuje na to da su radničkoj klasi rasne razlike postale značajnije od klasnih razlika. Posebno je naglašeno da je, nakon Bregzita, zabeleženo povećanje kriminaliteta za 49% i jačanje desnice za koju glasa oko 13% sindikalaca.\nSituacija u Nemačkoj je slična, a negativan javni diskurs o integraciji i muslimanima prisutan je već godinama. Istraživanjem je utvrđena čvrsta veza između ekonomske krize i rasta populizma i rasizma, bez obzira da li je zasnovan na religiji ili rasi. Pored toga, desničarske partije su islamofobične i do sada su organizovale više protesta protiv emigranata iz muslimanskog sveta. Zabeležen je i porast nasilja i kriminala zasnovanog na rasizmu uperenim protiv azilanata.\nReprezentativno istraživanje pokazalo je da su stereotipi i rasističke tendencije osnova desničarskih stavova. Isto istraživanje pokazalo je da je, u 2016. godini, 19% populacije bilo ksenofobično, a 18% islamofobično, sa tendencijom rasta u poslednje dve godine. Takođe, ovo istraživanje pokazalo je da skoro polovina populacije ima predrasude prema emigrantima, a približno isti rezultati zabeleženi su i među sindikalnim članstvom. Međutim, predrasude imaju i zaposleni koji su potencijalne žrtve rasizma na radnom mestu – samo 20% zaposlenih bi se obratilo sindikatu zbog rasne diskriminacije, što ukazuje na izvestan stepen nepoverenja prema sindikatima.\nPrisustvo predrasuda postoji u svim društvenim strukturama, bez obzira na visinu prihoda. Sklonost ka desničarskim političkim partijama prisutna je i među sindikalnim članstvom – 15% sindikalaca , odnosno, 19% zaposlenih koji su obuhvaćeni istraživanjem glasalo je za AFP, desničarsku partiju u Nemačkoj. Smatra se da je uzrok zaokreta ka desnici dvojak: pojačan osećaj ugroženosti zbog ekonomske krize i zabrinutost vezana za penzioni sistem i socijalnu zaštitu. Istraživanje je pokazalo i da glasači desnice nisu prekarni radnici, kao i da su aktivni članovi sindikata manje skloni ovoj političkoj opciji.\nIstraživači su, dalje, zaključili da osećaj manjka kontrole i sigurnosti povećava mogućnost glasanja za desnicu, ali i da je islamofobija pretežno kulturološke prirode.\nMeđutim, kulturološkim razlikama može se objasniti samo prisutan strah od stranaca, čemu je doprineo izražen medijski diskurs protiv migranata. Ostale kategorije straha koje su zabeležene među ispitanicima – strah od gubitka socijalnog statusa (moguće lišavanje, prekarizacija, socijalni konflikti) i strah od promene (društvene i industrijske promene, globalizacija, modernizacija, digitalizacija) u osnovi imaju ekonomski, a ne društveni (kulturološki) uzrok.\nSlučajno, ili namerno, oba istraživanja nisu obuhvatila pitanja vezana za problem terorizma i strah za sopstveni život i bezbednost koji je, u velikoj meri, prisutan kod građana Evropske unije, pa i u zemljama gde su istraživanja sprovedena. Izostavljanje ovih pitanja ima uticaja na ukupnu sliku obima i karaktera prisutnog rasizma. Naime, prema evropskim istraživanjima u 2017. godini, 44 % građana EU smatralo je terorizam glavnom pretnjom, a samo 6% građana takav stav imalo je tri godine ranije. Niz terorističkih napada koji su se proteklih godina dogodili u Evropi nisu bili usmereni na objekte i ljude koji su povezani sa krupnim kapitalom i/ili politikom. Mete napada bila su mesta okupljanja običnih građana – aerodrom, metro, koncert, novogodišnji vašar ili prometno šetalište. Više stotina mrtvih u ovim napadima izazvalo je širenje straha koji bi, u ovakvim okolnostima, bilo neozbiljno kategorisati kao iracionalan. Nakon priliva više od milion emigranata u zemlje EU od 2015. godine, strah od terorizma svakako nije umanjen i predstavlja jedan od bitnih elemenata u nagloj ekspanziji desnice i rastu rasizma, a njegovo ignorisanje ne daje potpunu sliku obima i karaktera posmatranog problema.\nPrimeri rasizma na radnom mestu u praksi, sa posledicom gubitka posla za žrtve i bez adekvatnog sudskog epiloga, pokazuju da Evropa – ili nema efikasne mehanizme za borbu protiv rasne diskriminacije, ili se sindikati iz nekog razloga (sindikalci koji glasaju za desnicu?) ustručavaju od aktivnosti u tom smeru. Evropski sindikati prednost daju vansudskoj nagodbi sa poslodavcima i isplati otpremnine, a mogao se čuti i stav da rešenje za problem rasizma na radnom mestu leži u kolektivnim ugovorima na nivou preduzeća.\nRasizam, kao i svi drugi oblici diskriminacije na radnom mestu, predstavlja odraz stanja u društvu i teško je dokaziv, što zahteva složeniji pristup i delovanje na svim nivoima. Kako je teško poverovati da zakonodavstvo bilo koje evropske države, počevši od ustava, ne sadrži odredbe o zabrani diskriminacije po svim osnovama, od sindikata se sa pravom očekuje da koristi sva raspoloživa pravna sredstva u odbrani interesa žrtava diskriminacije na radnom mestu, uključujući i pomeranje granica postojeće sudske prakse.\nNa kraju, potrebno je naglasiti saglasnost evropskih sindikata u stavu da rasizam na evropskom tlu predstavlja problem radničke klase i da rešavanje ovog problema zahteva dijalog svih društvenih aktera, ali i dijalog unutar sindikata. Evropi je potreban društveni poredak koji ne uključuje ni rasizam, ni bilo koji oblik diskriminacije, a sindikati moraju biti prisutni u odbrani prava na radu, ali i u odbrani ljudskih prava u društvu. Jer posledica selektivnog pristupa i parcijalnog rešavanja pojedinačnih slučajeva može biti sukob unutar radničke klase, a krupan kapital bi zabeležio još jednu pobedu. Protiv radnika i zdravog razuma.\nOdržana prva radionica u okviru projekta Danube@work


Ministar zdravlja: Očekujem protivljenje vakcini, ali i pravu odluku građana - Sputnjik Srbija\n20:15 16 Jun 2021\nMinistar zdravlja: Očekujem protivljenje vakcini, ali i pravu odluku građana\n14:24 23.07.2020 (osveženo 14:30 23.07.2020) Preuzmite kraći link\nMinistar zdravlja Zlatibor Lončar izjavio je danas da očekuje kampanju protiv nove vakcine kada bude pronađena, ali da veruje da su građani sve zreliji i da će na osnovu pravih informacija odlučiti šta je dobro za njih i njihovo zdravlje da bi se zaštiti od virusa korona.\n„Nadam se da su naši ljudi sve zreliji i da imaju sve više informacija, da znaju da se teorije protivnika vakcine ne zasnivanju na činjenicama, da je to buka i kampanja koja se vodi zbog farmaceutskih činjenica. Svako će moći da proceni šta je dobro za njegovo zdravlje, zdravlje njegove dece, roditelja, hronične bolesnike i ostale kada je reč o ispitanoj, zvaničnoj i odobrenoj vakcini“, rekao je ministar.\nPrema njegovim rečima, taj lobi je vrsta farmaceutskog nadmetanja.\n„Da oni ne žele dobro ni svojoj deci ni sebi ni građanima Srbije, naučno je dokazano“, rekao je ministar.\nLončar je podsetio na epidemiju malih boginja, da je država preduzela ozbiljne mera kada je bilo protivljenja vakcinaciji, da su roditelji morali da imaju potvrdu kada su želeli da decu upišu u vrtiće.\nBil Gejts: Moraćete da primite vakcinu dvaput, starije osobe možda i tri puta\n„Ta mera je dala rezultat i došli smo do toga da je preko 95 odsto vakcinisanih, a kada je povećan obim vakcinacije, smanjen je broj obolelih, odnosno više ih nije bilo“, rekao je Lončar i podsetio da je medicina spasila mnogo života.\nLončar je o vakcinaciji i tome da je poverenje u zdravstveni sistem na najvišem nivou do sada, govorio na prvom prijemu u nizu, a koje će Ministarstvo svake nedelje organizovati za zaposlene u kovid bolnicama „kao mali znak pažnje i poštovanja“.\nNa prijemu u Klubu poslanika danas su bili zaposleni u „herojskoj bolnici“ KBC Dragiša Mišović, koja je zajedno sa Infektivnom prva ušla u kovid sistem, a iz koje prema rečima direktora Vladimira Đukića svaki pacijent, kada izađe može da kaže „hvala, bilo je teško, borio sam se za svaki udisaj, ali kada se tužna epopeja završila mogu da kažem ovo su ozbiljna bolnica i ozbiljna država“.\nPremijer Rusije: Potvrđena bezbednost četiri ruske vakcine\nSZO: Vakcinacija neće početi pre 2021. godine\nvirus korona, vakcinacija\n20:13 Turska pred ispadanjem – slede Italija i Švajcarska /uživo/\n20:03 Završen samit Rusije i SAD, postignut dogovor o vraćanju ambasadora /video/\n19:57 Žustra rasprava u crnogorskoj Skupštini, Knežević Krivokapiću: Sutra niste premijer\n19:55 Vels šokirao Tursku i plasirao se u osminu finala! /video/\n19:44 Prodaja automobila veća nego pre pandemije\nVeliki si Novače – neprocenjiva reakcija dečaka na poklon Srbina /video/


Večeras počinje InterDiFest 16. dani Malih stvari Trebinje 2021. godine | Trebinje Danas\nVečeras počinje InterDiFest 16. dani Malih stvari Trebinje 2021. godine\n29.09.2021. u 13:38\nU našem gradu večeras će svečano biti otvoren InterDiFest 16. dani Malih stvari Trebinje 2021. godine.\nNakon otvaranja igraće se predstava "Slučajna smrt jednog anarhiste", produkcija "Do daske" Novi Beograd, dok je sutra na programu predstava "Toksini", produkcije KS Male stvari u saradnji sa Narodnim pozorištem RS Banja Luka i uz podršku Teatra FEDRA Bugojno i KC Trebinje.\nU petak, 1. oktobra igraće se monodrama "Ima neka tajna veza", koja je posvećena Dušku Trifunoviću, autorski projekat Milana Dimića, a završnog dana u subotu, 2. oktobra "Generalna proba Nušića", produkcije "Tri za groš" Beograd.\nPredstave se igraju u pozorišnoj sali Kulturnog centra Trebinje, od 20:30 časova, a ulaz je 5 KM.


Predsednik opštine Paraćin Saša Paunović rekao je na sednici Komiteta za monitoring Kongresa lokalnih i regionalnih vlasti Saveta Evrope (SE), koja je održana juče u Beogradu, da se “neprijatelj koji sada preti predstavlja da je demokrata” i da “simulira slobodne izbore”.\nPaunović, koji je i prošle godine u Istanbulu uputio poziv za sastanak u Beogradu, kazao je da je na mnogo mesta u Evropi ugroženo sve ono za šta se zalaže Savet Evrope u svojim dokumentima, kao što su demokratija, ljudska prava, sloboda medija i vladavina prava.\nOn je dodao da taj neprijatelj na čelo nezavisnih regulatornih tela postavlja “poslušne” ljude.\nPaunović je u svom uvodnom govoru spomenuo i “političko ubistvo” lidera Građanske inicijative “Sloboda, demokratija, pravda” Olivera Ivanovića i dodao da se politički protivnici eliminišu i na “suptilniji” način, putem medija i društvenih mreža koji se kontrolišu iz jednog centra.\nPredsednik opštine Čajetina Milan Stamatović kazao je da su opozicione lokalne samouprave u veoma teškoj situaciji i dodao da se vrši diskriminacija malih lokalnih samouprava kao što je Čajetina, gde su, kako kaže, “izraženi veliki interesi republičke vlasti da ostvari neke svoje interese”. On je kazao da su pokušavali da kroz domaće institucije zaštite svoja demokratska prava i da nisu uspeli.\nbeograd komitet za monitoring Kongres lokalnih i regionalnih vlasti milan stamatović Nebojša Zelenović Opština Paraćin Saša Paunović savet evrope


Senator Ron Džonson: SAD podržava pronalaženje fleksibilnog rešenja - European Western Balkans\nRon Džonson i Aleksandar Vučić; Foto: Tanjug/Dragan Kujundžić\nBEOGRAD/PRIŠTINA – Američki Senator Ron Džonson posetio je juče i danas Prištinu i Beograd. Tom prilikom susreo se sa predsednikom i premijerom Kosova, Hašimom Tačijem i Ramušem Haradinajem, kao i sa predsednikom Srbije Aleksandrom Vučićem.\nDžonson, član Republikanske stranke, istakao je večeras da će američka administracija pod predsednikom Donaldom Trampom podržati i dati prostor predsedniku Srbije Aleksandru Vučiću da pronađe fleksibilno rešenje za kosovsko pitanje\n“Mi znamo koju odgovornost imamo i da imamo šta da ponudimo. Nećemo nametnuti nikakvo rešenje. Podržaćemo predsednika Vučića i dati mu prostora da pronađe flesibilno rešenje”, rekao je Džonson.\nRanije, u intervjuu za Glas Amerike, rekao da SAD žele da daju prostor Beogradu i Prištini da rešenje nađu u Briselu.\n“Jednom kada postignete neki dogovor, razmotrićemo da li postoji bilo kakva zabrinutost, ali sada želimo da damo prostor Kosovu i Srbiji da pod okriljem EU, nađu rešenje. Ponavaljam, to neće biti lako, ali verujem da postoji iskrena želja da se pronađe rešenje”, rekao je Džonson.\nDebate su podstakle reakcije u obe zemlje, ali i podele na međunarodnoj sceni na one koji bi prihvatili takvo rešenje ako se strane slažu i one koje se protive takvim idejama zbog posledica koje bi takvo rešenje moglo imati na region Zapadnog Balkana ali i šire, navodi Glas Amerike i dodaje da je Džonson ocenio da su takve zabrinutosti legitimne.\nPrilikom susreta sa Tačijem i Haradinajem, Džonson je razgovarao o dijalogu, jačanju mira i celokupnoj situaciji u regionu.\nAleksandar VučićBriselski dijalogHašim TačiKorekcija granice Kosova i SrbijeRamuš HaradinajRon Džonson\nKuoči: Kfor je bio spreman da interveniše\nKosovska pregovaračka platforma: primedbe Tačija i opozicije


Privatne penzije povećale bi deficit Fonda PIO - Penzin\nPočetna Magazin Godine Ekonomija Privatne penzije povećale bi deficit Fonda PIO\nNedavna izjava ministra finansija Dušana Vujovića, da se razmišlja o uvođenju takozvanog drugog stuba penzijskog osiguranja, odnosno o obaveznoj uplati doprinosa na lični račun zaposlenog, što bi trebalo da dovede do stabilizacije ukupnog penzijskog sistema, izazvala je velike polemike u našoj javnosti.\nViše o drugom stubu penzija na Penzinu\nMinistar Vujović smatra da je sadašnji penzijski sistem neodrživ, a da bi drugi stub, odnosno obavezna uplata doprinosa na račun zaposlenih, motivisala buduće penzionere da štede ulažući više u sebe. Time bi se, kako veruje, pomoglo sređivanju nezavidne finansijske situacije u sadašnjem penzijskom fondu kome država mora za redovne isplate penzija da doturi bar 45 odsto para.\nDrugi stub podrazumeva obavezno penzijsko osiguranje u privatne penzijske fondove. To suštinski znači da se obavezno (po zakonskoj prinudi), deo doprinosa za PIO preusmerava, te da se umesto u javni uplaćuje u privatne penzijske fondove, na individualne štedne račune.\n– Drugi stub nije opcija koja je prihvatljiva za Srbiju u bližoj budućnosti, jer bi to danas značilo povećanje deficitau PIO fondu i na kraju bi se stvarao pritisak da se dalje smanjuju penzije – kaže u razgovoru za „Politiku”, Gordana Matković, bivši ministar rada, u čije vreme se 2001. godine, takođe govorilo o uvođenju tog drugog stuba.\nSvojevremeno je Svetska banka sugerisala svim zemljama u tranziciji prelazak sa jednog na tri stuba penzijskog osiguranja, gde bi treći bio dobrovoljno lično uplaćivanje građana na svoje penzione račune. Većina zemalja je donela odluku da transformiše svoje sisteme u tom pravcu. Pored drugog stuba, koje inicijalno nisu uvele samo Slovenija, Češka i Srbija, sve zemlje (pa i Srbija) uvele su takozvani treći stub, dobrovoljno penzijsko osiguranje u privatnim penzijskim fondovima, objašnjava ona.\n– Nismo prihvatili uvođenje drugog stuba, jer smo ocenili da je tranzicioni trošak suviše visok i da bi primarno morali da ga snose penzioneri, čije su penzije ionako bile male. I tada je naravno postojao veliki deficit i eksplicitan i u vidu duga (zaostale neisplaćene penzije po odluci Ustavnog suda, tromesečno kašnjenje) – kaže bivša ministarka Gordana Matković.\nPostavljalo se i pitanje u šta će ti privatni fondovi da ulažu, a da to može da bude sigurna investicija, koja neće da prokocka ušteđevinu za starost, podseća Matkovićeva:\n– Problemi se javljaju i usled selektivnih intervencija države u javnom i privatnom sektoru, pa su, na primer, u Hrvatskoj penzije iz mešovitog sistema (prvi i drugi stub) manje od onih koje se isplaćuju samo iz državnog PIO fonda. Zato se tamo već vodi javna polemika o ukidanju obaveznog privatnog osiguranja.\n– Ugrožen je standard u apsolutnom smislu, pogotovo ako imamo u vidu činjenicu da tri četvrtine penzionera (uključujući porodične i poljoprivredne penzionere) prima manje ispod proseka od 24.000 dinara – kaže Matkovićeva, i zaključuje:\n– Kao i 2001. godine i danas je veliko pitanje u šta bi privatni penzijski fondovi ulagali sredstva koja prikupe. Ako je sudeći po ulaganjima dobrovoljnih penzijskih fondova, čiji je najveći deo imovine u državnim hartijama od vrednosti (više od 84 odsto) ispada da bi se uvođenjem drugog stuba uveo samo još jedan skup posrednik između države i PIO fonda.\nŠkotska: Kad penzioni fondovi ulažu u vojnu industriju\nMađarska i Bugarska uvele pa ukinule drugi stub\nUpitana kakva su iskustva zemalja u regionu i EU, ona kaže, da su u međuvremenu od drugog stuba odustale i pojedine zemlje koje su ga uvele (Mađarska i Bugarska trajno, a Estonija privremeno).\nSve ostale zemlje su ga sasekle kroz smanjenje stope doprinosa za obavezno privatno penzijsko osiguranje (Poljska, Rumunija, Letonija, Litvanija, Slovačka), piše Jasna Petrović-Stojanović u listu Politika.\nTags:drugi stubdrugi stub penzionog sistemaDušan VujovićFond PIOGordana Matkovićpenzijeprivatne penzije\nRFZO: Zamena zdravstvenih knjižica karticama zdravstvenog osiguranja (KZO) - Do kraja 2016!


Cvijanovićeva: Kraj je, prestanite da plačete po ambasadama - Sputnjik Srbija\n21:07 21.04.2021 Preuzmite kraći link\n“Nakon što su svih ovih godina svojim destruktivnim ponašanjem, zajedno sa svojim vernim pratiocima u liku visokih predstavnika, urušili sve što se moglo urušiti u ionako slabunjavoj BiH, sad bi opet ratovali i sankcionisali političare iz Republike Srpske”, rekla je Cvijanovićeva za Srnu, a prenosi RTRS.\nKomentarišući poziv SDA zemljama članicama UO Saveta za implementaciju mira /PIK/ da uvedu sankcije predsedniku SNSD Miloradu Dodiku zbog izjava kojima "ugrožava Dejtonski mirovni sporazum", Cvijanovićeva je poručila da je to vreme prošlo i da bi im bilo bolje da izbace rat iz svojih glava i da prestanu da plaču po ambasadama, jer Republika Srpska neće ratovati.\n“Što se tiče sankcija, samo su nas ojačale u ubeđenju da treba čuvati Republiku Srpsku. Što se tiče siledžija i siledžijstva, ono stanuje u političkom Sarajevu i najveći njegov promoter je upravo SDA. Mi u Republici Srpskoj ne želimo da robujemo mržnji koju uporno isijava SDA, želimo da se od nje odmaknemo i da ne potonemo zajedno s njima u destrukciji koju uporno šire”, istakla je Cvijanovićeva.\nOna je naglasila da će Republika Srpska biti ono što žele njeni građani, a oni ne žele da ih teroriše bilo ko iz Sarajeva, ali i ostatka sveta.\nCvijanovićeva je konstatovala da se došlo do kraja puta u ovom iscrpljivanju koje promovišu Bakir Izetbegović i SDA i dodala da više nije važno da li će se rasplet desiti za jednu, pet ili deset godina.\nOcenila je da su SDA i BiH, koju oni brane, kočnica suživotu, razvoju i realizaciji privrednih i infrastrukturnih projekata u Republici Srpskoj i istakla da će upravo Bosni i Hercegovini "obiti o glavu" to što međunarodni faktori nikad nisu pozvali na odgovornost Bakira Izetbegovića i njegovu politiku.\n“Kako su je čuvali, tako će im i biti”, rekla je predsednica RS i poručila:"A mi moramo razvijati i jačati Republiku Srpsku kao moderno, demokratsko društvo u kojoj će se svi koji u njoj žive osećati dobro i koja će svake godine biti sposobnija, izgrađenija i jača".\nSDA, Republika Srpska, Željka Cvijanović


Tadić i Dačić u 'Školi prijateljstva'\nTadić i Dačić u "Školi prijateljstva"\nPredsednik Boris Tadić i ministar Ivica Dačić u poseti desetom kampu "Škola prijateljstva" koju organizuje "Naša Srbija". Polaznici kampa deca koja su izgubila roditelje u ratovima na području bivše Jugoslavije.\nDesetu "Školu prijateljstva", koju organizuje "Naša Srbija" za decu koja su izgubila roditelje u ratovima na području bivše Jugoslavije, posetili su i predsednik Srbije Boris Tadić i ministar unutrašnjih poslova >> Pročitaj celu vest na sajtu RTS << Ivica Dačić.\nSa decom na Tari druže se i pripadnici Protivterorističke i Specijalne antiterorističke jedinice, Žandarmerije, saobraćajne i konjičke policije, koji su izveli pokaznu vežbu.\nTrenutno na Tari boravi grupa od 200 dece iz Srbije i Republike Srpske koja učestvuju u programu psihosocijalne podrške koji se razvija kroz obrazovne i sportske radionice.\nPredsednik Srbije zahvalio se organizaciji "Naša Srbija", koja već deset godina pomaže deci. Obraćajući se polaznicima kampa, ministar policije Ivica Dačić je naglasio da policija ima zadatak da deci osigura sigurnu budućnost, a političari da učine da ta budućnost bude srećna.\nTadić i Dačić posetiće i osmi "Politikin" sajam knjiga za decu, čiji su donatori domaće izdavačke kuće sa najatraktivnijim naslovima za decu.\nU okviru "Škole prijateljstva", početkom jula se na Tari tradicionalno održava i multietnički seminar "Dani prijateljstva", u kome je ove godine učestvovalo 200 dece iz osam nacionalnih zajednica.\nOvoga leta je na Tari prvi put organizovan i program "Srpski kod", koji je okupio 200 dece srpske nacionalnosti iz regiona Jugoistočne Evrope.\nNevladina humanitarna organizacija "Naša Srbija" osnovana je 2000. godine, kako bi pružala pomoć deci koja su tokom proteklih ratova u bivšoj Jugoslaviji ostala bez jednog ili oba roditelja.\nU proteklih deset godina programima materijalne i psihosocijalne podrške obuhvaćeno je oko 1.500 dece iz Srbije i Republike Srpske, a posebne akcije organizuju se za pomoć deci u enklavama na Kosovu i Metohiji.


Blizu dogovor o “Elektroprijenosu”? – Informer\nMinistar industrije, energetike i rudarstva Republike Srpske /RS/ Željko Kovačević rekao je da se stavovi oko principa rada kompanije za prenos električne energije na nivou BiH usaglašavaju sa Federacijom BiH.\n“Blizu smo da usaglasimo te principe, a sastanak sa predstavnicima federalnog Ministarstva energetike biće održan sutra ili u petak“, rekao je Kovačević novinarima u Banjaluci.\nPrema njegovim riječima, bitno je da se razgovorima pokušavaju usaglasiti principi, što je model za rješavanje problema u “Elektroprijenosu BiH”.\nKovačević je nedavno u Sarajevu rekao da će Republika Srpska od 31. decembra pristupiti formiranju sopstvene elektroprenosne kompanije, ako do početka tog mjeseca ne bude usaglašeno funkcionisanje “Elektroprijenosa BiH”.\nOn je predstavnicima Federacije BiH /FBiH/ i EU iznio principe na kojima bi ubuduće trebalo da posluje “Elektroprijenos BiH”, a na kojima će Srpska insistirati.\n“Dogovoreno je da te principe dostavimo predstavnicima FBiH da ih oni razmotre i da, nakon toga, održimo još jedan zajednički sastanak početkom decembra u Banjaluci“, rekao je Kovačević.\nS obzirom na to da RS ima 42, a FBiH 58 odsto udjela u vlasništvu “Elektroprijenosa”, Srpska traži i da se u tim razmjerama i investira, odnosno ubire profit.\nVlada RS donijela je sredinom oktobra zaključak da bude osnovana nova elektroprenosna kompanija u Srpskoj u skladu sa svim zakonskim propisima, ako do kraja ove godine ne bude riješeno stanje u “Elektroprijenosu BiH”.


AMERIČKI AMBASADOR SKOT: Politika Sjedinjenih Država prema Kosovu nije novost | Ekspres.net\nAMERIČKI AMBASADOR SKOT: Politika Sjedinjenih Država prema Kosovu nije novost\n“Fokus treba da ostane na traženju sveobuhvatnog rešenja i obe strane imaju našu punu podršku u tome. Svestan sam da je ovo osetljiva tema, ali politika SAD u vezi sa Kosovom nije novost”, naveo je Skot na Tviteru posle kritika koje su mu uputili zvaničnici Srbije.\nOn je uz tu poruku objavio vest televizije N1 o reakciji predsednika i premijerke Srbije, Aleksandra Vučića i Ane Brnabić, na njegovu izjavu da Kosovo nema “takozvanu” vladu, već da je suverena i nezavisna država.\nVučić je juče rekao da “nažalost” nije bio prisutan kada je Skot rekao da Vlada Kosova “nije takozvana” već vlada “suverene i nezavisne zemlje” i dodao da bi u tom slučaju ambasador SAD dobio “pristojan, odmeren odgovor koji bi značio zaštitu interesa države Srbije”.\nBrnabić je juče ocenila da je izjava Skota “skandalozna i neverovatna”, da je neprimerena za diplomatiju, i da predstavlja nepoštovanje zemlje domaćina.\nOdgovarajući na pitanje novinara posle potpisivanja Memoranduma o razumevanju i saradnji u izgradnji deonice “Moravskog koridora”, Skot je u ponedeljak u Vladi Srbije rekao da kosovska vlada “nije takozvana već Vlada Kosova, jer je reč o nezavisnoj i suverenoj zemlji”.\nTags ambasadorkajl skotkosovopolitikaSADskandalsrbija\nVUČIĆ: Šta god da je Kosovo i njegova vlada za ambasadora Skota, za nas je to takozvana vlada i takozvana država KOMESARSKI KOLEKTIVIZAM TAČI: Zemlje regiona podržavaju dijalog i pozdravile bi mirovni sporazum Kosova i Srbije AMERIČKI AMBASADOR KAJL SKOT: Nema crvenih linija oko kosovskog pitanja, sporazum podrazumeva uzajamno priznanje


RTV Kim bez struje od juče\nBez obzira na izmirene račune, radnici KEDS-a juče oko 14 sati isključili su struju RTV Kim. Uprkos obećanjima, KEDS još uvek nije priključio struju.\n“Podrška Srpske liste Vladi Srbije i premijeru\nPodrška Srpske liste politici Vlade Srbije i premijeru Aleksandru Vučiću je nedvosmislena, rekao je Slavo Simić tokom sastanka sa Markom Đurićem.\n„Vizni režim između BiH i Kosova političko pitanje“\nIako je pitanje slobode kretanja jedno od osnovnih ljudskih prava, u slučaju Kosova i Bosne i Hercegovine ono se više postavlja kao političko pitanje. Učesnici diskusije koja je održana danas u Hotelu "Ulpiana" u Gračanici smatraju da BiH sprovodi najoštriji vizni režim prema Kosovu.\n“Jesen u Gračanici” u slikama\nLikovna kolonija “Jesen u Gračanici” biće otvorena večeras u Domu kulture, a na njoj će biti prikazani radovi mladih umetnika nastali prošle jeseni.\nEvropski parlament usvojio je danas Rezoluciju o Kosovu sa 403 glasa za, 130 protiv i 104 uzdržanih.\nPremijer Aleksandar Vučić preneo je danas komandantu Savezničke (NATO) komande za operacije generalu Filipu Bridlavu zadovoljstvo dobrom saradnjom sa Kforom.\nNikola Saveljić prepoznao napadače\nU Osnovnom sudu u Kosovskoj Mitrovici saslušan je Nikola Saveljić, kome su albanski maloletnici 9. aprila peošle godine naneli teške telesne povrede.\nJoš uvek nema informacija vezano za slučaj paljenja automobila pravnog zastupnika opštine Gračanica Negovana Šaranovića, kazao je komandir Policijske stanice u Gračanci Bratislav Trajković.\nKM: Zapaljeno vozilo policajca\nLešak: Uhapšen Srbin zbog napada na policajce\nKosovska policija uhapsila je jutros kosovskog Srbina Đ.P. (33) iz Leška na severu Kosova zbog napada na policajce.\nViše od četiri miliona dinara prikupljeno je tokom januara u Beogradu u humanitarnoj akciji za pomoć narodnim kuhinjama na Kosovu i Metohiji, saopštila je danas Eparhija raško-prizrenska.\nJahjaga pozvala lidere na dijalog\nPredsednica Kosova Atifete Jahjaga je pozvala je lidere partija na vlasti i opozicije u ponedeljak na sastanak povodom prevazilaženja aktuelne političke krize.\n"Nisu ispunjeni uslovi za viznu liberalizaciju"\nKosovski ministar za evropske integracije Bekim Čolaku informisao je vladu da nisu ispunjeni svi kriterijumi za viznu liberalizaciju, piše danas prištinski list "Koha ditore".\nPrizren: Nakon obnove Bogoslovije, prvi maturanti\nBogoslovija "Kirilo i Metodije" u Prizrenu ove godine iznedriće prvu generaciju maturanata nakon obnove Bogoslovije koju su Albanci spalili tokom martovskog nasilja 2004. godine.\nPredstavnici kosovskih partija najavili su da će se odazvati pozivu na sastanak predsednice Atifete Jahjage o rešenju za blokadu kosovskog parlamenta.\n"Niko do sada nije tražio da se prizna Kosovo"\nAmbasador Holandije u Srbiji Henk van den Dol izjavio je da "do sada niko nije tražio" da Srbija na kraju pregovaračkog procesa sa EU prizna nezavisnost Kosova.\n"O imovini SPC na Kosovu nema šta da se pregovara"\nIgumanija manastira Sokolice mati Makarija kaže da je imovina SPC na Kosovu neprikosnovena crkvena svojina.\nKlina: Opljačkana srpkinja\nNepoznati počinioci ukrali su noćas kokoške sa imanja Kate Grujić (75), jedine Srpkinje koja se vratila u selo Donji Petrić, u opštini Klina.\nFond B92 i "Mineko" opremili kabinet Bogoslovije\nKompanija "Mineko" i Fondacija B92 opremili su kabinet za informatiku Bogosloviji Kirilo i Metodije u Prizrenu.\nZeri: Kosovo bez vojske i ove godine\nTransformacija KBS u kosovsku vojsku ove godine je malo varovatna, uprkos tome što je kosovska vlada ovaj proces svrstala u dnevni red ovogodišnjih zakonodavnih aktivnosti, prenosi list Zeri.\nSimić: Potrebno da eksperti preispitaju slučaj O. Ivanovića\nIgor Simić iz Građanske inicijative SDP izjavio je da zvanični Beograd pruža podršku pravnom timu i porodici Olivera Ivanovića, ali da je neophodno formiranje ekspertskog tima pravnika koji bi preispitali ovaj slučaj.\nPrizren: Uhapšen Albanac zbog posedovanja oružja\nPolicja Kosova saopštila je danas da je uhapšen jedan kosovski Albanac u čijem je automobilu pronađena automatska puška i 19 metaka.\nMinistri inostranih poslova Kosova i Makedonije potpisali su danas sporazum za prelazak granice sa ličnom kartom. Tači i Poposki su dogovorili i otvaranje novog graničnog prelaza Stančić-Belanovac.\nJevtić i Šlimberže o bezbednosti i regionalnoj saradnji\nMinistar za zajednice i povratak Dalibor Jevtić i šef Oebsa na Kosovu Žan Klod Šlimberže razgovarali danas o nastavku regionalne saradnje i bezbednosnoj situaciji na Kosovu.\nSastanak kod Jahjage završen, Ramuš traži izbore odmah\nPredsednica Kosova Atfieta Jahjaga razgovarala je danas sa liderima političkih stranaka na Kosovu. Od opozicionih partija, sastanku je prisustvovao jedino lider Alijanse za budućnost Kosova Ramuš Haradinaj, ali dogovor nije postignut.\nŽbogar i Delavi pozdravili dijalog lidera stranaka sa Jahjagom\nSpecijalni predstavnik EU na Kosovu Samuel Žbogar i ambasador SAD na Kosovu Greg Delavi pozdravili su to što je danas održan sastanak kosovske predsednice Atifete Jahjage i predstavnika glavnih političkih partija.\nPočela obuka bivših pripadnika Civilne zaštite\nMisija Oebsa na Kosovu započela je danas obuku bivših pripadnika Civilne zaštite.\n“Brisel će znati da proceni ko govori istinu”\nKomentarišući izjavu Edite Tahiri da će Statut o ZSO pisati Priština a ne Srbija, Aleksandar Vučić se zapitao da li su predstavnci dveju delegacija bili na istom sastanku.\n"SAD nisu za vanredne izbore na Kosovu"\nPortparol američke ambasade u Prištini Filip Druri izjavio je da SAD veruju da će dijalog političkih lidera dovesti do rešenja krize na Kosovu.\nJevtić sa zvaničnicima o povratku, bezbednosti...\nMinistar za zajednice i povratak Dalibor Jevtić zatražio podršku ambasade Norveške na Kosovu u procese profilizacije raseljenih lica. Na sastanku sa Janom Bratuom bilo je reči i o bezbednosti Srba.\nNapadači na srpske mladiće u Kuscu pušteni kući\nPred većem za maloletnike Osnovnog suda u Gnjilanu, trojica albanskih momaka osuđena su na godinu dana zatvora uslovno zbog napada na dvojicu maloletnih srpskih mladića iz sela Gornje Kusce. Nakon presude pušteni su kući, kazao je za RTV Kim advokat Dejan A. Vasić.\nCIK suspendovao 14 kosovskih partija\nCentralna izborna komisija Kosova suspendovala je 14 političkih partija jer “nisu dostavile potpunu dokumentaciju Kancelariji za registraciju i potvrđivanje političkih partija na Kosovu”.\nGračanica: Izložba fotografija „Beograd-Buenos Ajres“\nU Domu kulture Gračanica večeras će biti održana izložba fotografija Klaudia Bagalija „Beograd-Buenos Ajres“.\nMarić: Srbi će pre imati svog kandidata za predsednika\nMinistar administracije i lokalne samouprave u Vladi Kosova Ljubomir Marić izjavio je sinoć da će Srbi pre imati svog kandidata za predsednika Kosova nego što će podržati nekog drugog kandidata.\nSpahiu: Srbi čine uslugu Tačiju\nHašimu Tačiju bi mnogo pomoglo kada bi „Srpska lista“ imala svog kandidata za izbor predsednika Kosova, smatra analitičar Nedžmedin Spahiu.\nMustafa i Tači: Nasilje nije rešenje\nPremijer Kosova Isa Mustafa i njegov zamenik Hašim Tači razgovarali su danas sa predstavnicima civilnog sektora i medija o aktuelnoj političkoj situaciji na Kosovu i prevazilaženju političke krize\nSrbi uskoro o podršci ili svom kandidatu za predsednika\nMinistar za zajednice i povratak Dalibor Jevtić izjavio je danas da će Srpska lista narednih dana izneti zvaničan stav oko podrške nekom kandidatu za predsednika Kosova, a da skoro svi u ovoj listi smatraju da Srbi treba da izađu sa svojim kandidatom.\nRomi, Aškalije i Egipćani traže posao\nNekoliko desetina Roma, Aškalija i Egipćana protestovalo je danas ispred zgrade Vlade Kosova tražeći zapošljavanje.


SARAJEVO: DOBROVOLJAČKA ULICA I ODBRANA BIH | RTVUSK.ba\nSARAJEVO: DOBROVOLJAČKA ULICA I ODBRANA BIH\n-\tDanas se obilježava 26. godišnjica od bitke u nekadašnjoj Dobrovoljačkoj ulici u Sarajevu, kada je prilikom povlačenja pripadnika JNA iz kasarne na Bistriku došlo do vatrenog okršaja između branilaca Sarajeva i Jugoslavenske narodne armije (JNA). U toj bici, koju je Haški tribunal označio legitimnom vojnom operacijom, stradalo je sedam pripadnika JNA.\nSARAJEVO, 3. maja - Kolona vojnih vozila JNA je, napuštajući Sarajevo, 3. maja 1992. godine krenula iz kasarne na Bistriku u kojoj se nalazila komanda tadašnje Druge vojne oblasti JNA.\nIzlazak kolone iz grada prethodno je dogovoren u zamjenu za puštanje na slobodu, dan ranije na aerodromu u Sarajevu kidnapovanog i zatočenog predsjednika Predsjedništva Republike BiH Alije Izetbegovića, kojeg su zarobili pripadnici JNA dok se vraćao s mirovnih pregovora u Lisabonu.\nPredstavnici udruženja porodica stradalih i nestalih u ratu iz Republike Srpske tvrde kako je u Dobrovoljačkoj ulici počinjen ratni zločin u kome je stradalo j ubijena 42 pripadnika ЈNA, 71 ranjen, dok ih je 207 zarobljeno.\nU jednom od posljednjih intervjua prije smrti 2002. godine, i to Radiju Slobodna Evropa, general Milutin Kukanjac, tadašnji komandant Druge vojne oblasti JNA, koji je i naredio povlačenje JNA iz Sarajeva, koji je bio u koloni koja se izvlačila iz Sarajeva, potvrdio je da je u Dobrovoljačkoj 3. maja 1992. godine smrtno stradalo šest osoba.\nHaški Tribunal: Kolona JNA bila legitimni vojni cilj\nTužilaštvo BiH je utvrdilo da bivši član Predsedništva BiH Ejup Ganić, generali Armije RBiH Jovan Divjak, Hasan Efendić i drugi koji su se dovodili u vezu sa napadom na kolonu JNA nisu odgovorni za zločin počinjen nad pripadnicima JNA u koloni napadnutoj u Dobrovoljačkoj ulici 3. maja 1992.\nRazmjena predsjednika Predsjedništva BiH Alije Izetbegovića za generala Kukanjca\nDan prije sukoba u Dobrovoljačkoj ulici, JNA je krenula u prvi frontalni napad na Sarajevo, nastojeći presjeći grad na pola, te zauzeti državno Predsjedništvo. Planirana je smjena legalno izabrane vlasti i uspostava vlasti odane tadašnjem rukovodstvu u Beogradu.\nKada je akcija srpskih snaga 2. maja propala, na aerodromu Sarajevo, JNA hapsi predsjednika Predsjedništva BiH Aliju Izetbegovića koji se vraćao sa međunarodne konferencije u Lisabonu. Vjeruje se da je hapšenje naredio general Milutin Kukanjac, u strahu za svoj život nakon odlučne akcije branitelja Sarajeva dan ranije.\nSticajem okolnosti Izetbegović se uspio oglasiti preko RTV Sarajevo i javnost je saznala da zarobljen u kasarni JNA u Lukavici.\nUz posredovanje UNPROFOR-a, Izetbegović je 3. maja 1992. transportiran do zgrade komande JNA u Sarajevu, a potom zajedno s generalom Kukanjcem i generalom UN-a Luisom Mekenzijem krenuo oklopnim vozilom prema zgradi Predsjedništva.\nU centru Sarajeva trebalo je da bude izvršeno razdvajanje kolone. Izetbegović je trebalo da ode u Predsjedništvo, a Kukanjac prema Lukavici. Međutim, u Dobrovoljačkoj ulici kolona je zaustavljena i došlo je do sukoba u kojem su ubijeni oficiri i vojnici JNA.\nObilježavanje godišnjice stradanja vojnika u Miljevićima\nU Miljevićima u Istočnom Sarajevu danas će biti obilježeno 26 godina od stradanja pripadnika JNA u Dobrovoljačkoj ulici u Sarajevu 1992. godine kada je ubijeno sedam pripadnika JNA.\nOvaj događaj od prošle godine obilježava se u naselju Miljevići, umjesto na mjestu gdje se napad dogodio, jer porodicama stradalih vojnika i zvaničnici RS-a smeta što vlast Kantona Sarajevo nije dozvolila postavljanje spomen ploče na mjestu sukoba u nekadašnjoj “Dobrovoljačkoj” ulici, te što se posjeta porodica 3. maja smatra mjestu stradanja smatra sigurnosno rizičnom.\nPrema programu obilježavanja planirano je da u 11 sati bude služen parastos u Crkvi Svetog velikomučenika Georgija u Miljevićima, a u 11.30 će biti položeni vijenci na Spomen krstu.


Predsednik Izraela pozvao na "nekonvencionalna savezništva" | Novine Toronto\nPredsednik Izraela pozvao na "nekonvencionalna savezništva"\nCentralna izborna komisija predstavila je danas predsedniku Izraela Ruvenu Rivlinu rezultate parlamentanih izbora održanih 23. marta na kojima nije bilo jasnog pobednika i politički zastoj nije prevaziđen, pa se ne isključuju peti uzastopni izbori, bez presedana u istoriji zemlje.\nRivlin je pozvao na "nekonvencionalna savezništva" kako bi se obrazovala vlada, pošto su za manje od dve godine Izraelci četiri puta glasali.\nŠef države će se u ponedeljak 5. aprila sastati sa predstavnicima svih 13 partija izabranih u sastav 24. parlamenta, Kneseta, da mu kažu koga podržavaju za mandatara, odnosno kome da pruži šansu da obrazuje novu vladu.\nIstog dana počinje iznošenje dokaza u sudskom procesu protiv premijera Izraela Benjamina Netanjahua kome se sudi za korupciju.\nNarednog dana novi članovi Kneseta će položiti zakletvu, a Rivlin će 7. aprila saopštiti kome će poveriti zadatak da obrazuje novu vladu na osnovu procena ko ima najviše mogućnosti da to postigne.\nPošto je video rezultate, Rivlin je rekao da će se pri izboru kandidata za mandatara najviše usredsrediti na to koje su im "šanse da obrazuju vladu koju će podržati Kneset", što izraelski mediji tumače kao mogući nagoveštaj da neće izabrati poslanika sa najviše zvaničnih preporuka.\nPredsednik je izrazio nadu da će članovi Kneseta "čuti zahtev nacije za neuobičajenu saradnju, saradnju među zajednicama i profesionalni i posvećeni rad za dobrobit svih građana Izraela".\nRivlin smatra da dugotrajna politička kriza nanosi štetu demokratiji Izraela i poziva na obrazovanje vlade koja će "usvojiti budžet, nadgledati isceljenje povređenog sistema i građana i spasiti državna tela od političkog zamrzavanja nastalog u vreme kada su narodu potrebnija nego ikad".\nPosle prošlonedeljnih izbora ni blok partija koje podržavaju Netanjahua, ni onaj koji mu se protivi nema otvoren put kao većinskoj koaliciji.\nKoja strana će prevagnuti mogle bi da odluče desničarska partija Jamina bivšeg Netanjahuovog saveznika, sada rivala Naftali Beneta i islamska patija izraelskih Arapa Ram, koju predvodi Mansur Abas.


BH zajednica na Ostrvu Brexit vidi kao šansu za unapređenje ekonomskih odnosi Velike Britanije s našom domovinom\nVelika Britanija je prije nešto više od mjesec dana i zvanično napustila tržište Evropske Unije.\nBH zajednica na Ostrvu Brexit vidi kao šansu za unapređenje ekonomskih odnosi Velike Britanije s našom domovinom. Vlada Borisa Jonsona ima slično razmišljanje kada je u pitanju ne samo bh tržište nego i države u našem okruženju. U prilog tome ide činjenica da je Britanska vlada po prvi put imenovala specijalnog izaslanika za trgovinu za regiju zapadni Balkan. Na tu poziciju je imenovan Martin Vickers, dugogodišnji član britanskog parlamenta.\nU cilju predstavljanja i promovisanja bh tržišta Bosne i Hercegovine predstavnici bosanskohercegovačke zajednice održali su sastanak s Martinom Vickers MP.\nUsljed okolnosti uzrokovanih pandemijom COVID-19, održan je virtuelni sastanak. Ispred bh. zajednice u Velikoj Britaniji sastanku su prisustvovali dr Anes Cerić, Nermina Webster, Safet Vukalić, Lejla Delić i Rijad Terzić.\nDr Anes Cerić, menadžer BH UK Networka, podijelio je informacije o zajednici bh. građana u Velikoj Britaniji i poslovnom okruženju u Bosni i Hercegovini. “Zahvalni smo Ujedinjenom Kraljevstvo na pružanju pomoći našoj zajednici kada nam je bila najpotrebnija. Po dolasku u UK organizovali smo se da pomognemo sami sebi a sada smo u mogućnosti da pomažemo i sebi i drugim etničkim manjinama.\nUspješno smo se integrisali u britansko društvo ali nismo zaboravili ni našu domovinu. Od završetka rata Bosna i Hercegovina je izvršila kompletnu reformu svoje privrede prelaskom planske ekonomije na trzišnu. Naravno, ta tranzicija sa sobom uvijek nosi niz izazova, a neki od tih izazova su još uvijek prisutni u Bosni i Hercegovini. Medjutim, poslovno okruženje u BiH je ipak značajno unapređeno. Bankarski sistem je u potpunosti reformisan. Postignuta je makroekonomska stabilnost, imamo stabilnu valutu a inflacija je jedna od najnižih u regionu. Strani investitori imaju ista prava kao domaći investitori (izuzetak je samo sektor naoružanja i informisanja gdje udio stranih investicije nemože biti više od 49%).\nU proteklom period priliv stranih investivija u BiH je najviše dolazio kroz proces privatizacije državnih preduzeća. U skorije vrijeme sve je više mogućnosti za investiranje kroz konkretne investicione projekte, Agencija za promociju stranih investicija u BiH (FIPA) u svojoj bazi podataka ima više od 400 konkretnih investicijskih projekata. BH dijaspora je najveci i najlojalniji investitor od završetka rata i bit će nam zadovoljstvo pomoći britanskim privrednicima da uspostave poslovne odnose sa Bosnom i Hercegovinom”, kazao je dr Cerić.\nNaše lobiranje za bolju i ekonomski prosperitetniju Bosnu i Hercegovinu se nastavlja.\nBH UK NetworkBrexitDijasporaIstaknutoVelika Britanija\nPrevious article Serija teških krađa u Zavidovićima, građani u strahu!\nNext article Ured visokog međunarodnog predstavnika (OHR) poništio prvi krug glasanja za gradonačelnika Mostara


Održana radionica za medije u Vrdniku • Poverenik za zaštitu ravnopravnosti\nProjekti Učešće na projektima IPA 2011 Održana radionica za medije u Vrdniku\nU Vrdniku je održana dvodnevna radionica za medije sa ciljem da doprinese suzbijanju diskriminacije i podsticanju ravnopravnosti u medijskom izveštavanju. Organizator radionice je Poverenik za zaštitu ravnopravnosti, nezavisni državni organ, specijalizovan za borbu protiv diskriminacije.\nImajući u vidu ključnu ulogu medija u kreiranju stavova javnosti, cilj skupa je bio da se u neformalnom razgovoru od samih novinara i novinarki čuju predlozi o tome kako ovaj nezavisni državni organ može aktivnije da sarađuje sa medijima. Takođe, na skupu je bilo reči o konkretnim primerima i temama koje su mediji objavljivali u prethodnom periodu, načinima da one budu bolje prezentovane, kao i o teškoćama i izazovima sa kojima se mediji sreću kada izveštavaju o diskriminaciji u Srbiji i radu institucije Poverenika za zaštitu ravnopravnosti. Kako je ocenjeno, mediji su glavni partner u promociji borbe protiv diskriminacije i zaštiti ravnopravnosti, jer poruke tolerancije i razumevanja različitosti putem medija stižu do najšire javnosti i čine je senzibilnijom za probleme diskriminisanih grupa.\nRadionica za medije samo je jedna od aktivnosti u okviru EU projekta „Sprovođenje antidiskriminacionih politika u Srbiji”, koji ima za cilj da doprinese jačanju kapaciteta Poverenika u sprovođenju zakonom poverenih nadležnosti u zaštiti od diskriminacije i unapređenju ravnopravnosti u Srbiji.


RTCG - Radio Televizija Crne Gore - Nacionalni javni servis :: Politika :: Pariz predložio nove principe za proširenje\nČLANICAMA EU 15. 11. 2019. 20:20 >> 20:24 6\nPariz predložio nove principe za proširenje\nOd Evropske komisije (EK) Francuska traži da do januara 2020. godine objavi novu metodologiju u pristupnom procesu koja bi bila primjenjivana prilikom otvaranja pristupnih pregovora s kandidatima za članstvo u Uniji.\nRSE je imao uvid u takozvani "non-pejper" dokument u kojem se navodi da su "prespore" duboke političke, ekonomske i socijalne transformacije, potrebne za buduće pristupanje Evropskoj uniji, i da su nedovoljne konkretne koristi za građane u zemljama kandidatima za članstvo.\n"Jednom kada se pregovori otvore, proces integracije se više ne bi zasnivao na otvaranju velikog broja tematskih poglavlja, već na nekoliko uzastopnih faza, koje bi formirale koherentne blokove politika i šemu koju je EU uspostavila, uzimajući u obzir specifične karakteristike svakog kandidata, gdje je to prikladno", stoji u dokumentu.\nVladavina prava i osnovna prava ostali bi, prema francuskom predlogu, integralni zahtjev od trenutka otvaranja pregovora i bili bi takvi u svim oblastima tokom procesa.\nPredviđa se da bi prelazak iz jedne faze u drugu bio detaljno izložen, a uglavnom bi se zasnivao na "stalnom, nepovratnom napretku u oblasti vladavine prava".\nU dokumentu stoji da bi "krajnji cilj bio puno i potpuno pristupanje" i da bi cjelokupan proces pridruživanja trebalo da bude "postepeniji i podsticajniji".\nDodatna finansijska pomoć i princip reverzibilnosti\nFrancuska predviđa i dodatnu finansijsku pomoć u pretpristupnom procesu za Zapadni Balkan što podrazumijeva veće pretpristupne instrumente, ali i pristup strukturalnim fondovima koji su sada rezervisani samo za zemlje članice EU.\nKljučni predlog Pariza tiče se usvajanja principa reverzibilnosti jer se smatra da bi to obezbijedilo kredibilitet i podsticajnu prirodu procesa.\nPariz smatra da je taj princip potreban za rješavanje situacija u kojima država kandidat djelimično ili uopšte ne ispunjava određene kriterijume, ili prestaje da ispunjava preuzete obaveze.\nU tom slučaju, prema francuskom dokumentu, odgovor EU bio bi postepen i proporcionalan veličini i ozbiljnosti propusta, a kretao bi se od obustave finansijske pomoći pa do opšte suspenzije, u slučaju da su dovedene u pitanje osnovne vrijednosti Evropske unije.\nCio region pripada Evropi\nPariz u dokumentu potvrđuje "nedvosmislenu podršku" evropskoj perspektivi zemalja Zapadnog Balkana i navodi da cio region pripada Evropi po istoriji, kulturi i geografiji.\n"Bliže veze sa Evropskom unijom jedini su način da se ove države konsoliduju, zasnivajući se na vladavini zakona i otvorenim i pluralističkim društvima, baveći se svojim ekonomskim i socijalnim razvojem", stoji u francuskom dokumentu.\nTakozvani "non-pejper" je neformalni dokument koji se uglavnom iznosi u zatvorenim pregovorima unutar institucija EU, naročito među članicama i ima za cilj postizanje dogovora o nekom spornom političkom pitanju.\nFrancuska je više puta ukazivala na neophodnost promjene pristupa u pregovorima o članstvu u Uniji i otvaranje novih pregovora uslovljavala promjenom metodologije. To je bio i razlog zbog kojeg je Francuska na samitu Evropske unije u oktobru blokirala otvaranje pristupnih pregovora sa Sjevernom Makedonijom i Albanijom.\nIntegracija Zapadnog Balkana prioritet EU\nOsnažiti pristupni proces za Zapadni Balkan


Mobilni telefoni, 17.02.2021, 09:30 AM\nAndroid aplikacija koja je preuzeta više od milijardu puta ima greške koje proizvođač aplikacije nije uspeo da otkloni više od tri meseca, a koje se mogu iskoristiti za pokretanje zlonamernog koda na pametnim telefonima na kojima je instalirana aplikacija, upozorila je kompanija Trend Micro u izveštaju koji je objavljen početkom nedelje.\nReč je o Android verziji aplikacije SHAREit koja omogućava korisnicima da dele fajlove sa prijateljima ili da prebacuju fajlove sa uređaja na uređaj.\nZbog grešaka u SHAREit-u moglo bi doći do curenja osetljivih podataka korisnika, upozorili su istraživači.\nOsnovni uzrok bezbednosnih propusta je nedostatak odgovarajućih ograničenja ko može da koristi kod aplikacije.\nTrend Micro je objasnio da zlonamerne aplikacije instalirane na korisnikovom uređaju ili napadači koji izvrše takozvani “man-in-the-middle” (“čovek u sredini”) napad na mrežu mogu da šalju zlonamerne komande aplikaciji SHAREit i preuzmu njene legitimne funkcije da bi se pokrenuo zlonamerni kod, prepisali lokalni fajlovi aplikacije, ili instalirale druge aplikacije bez znanja korisnika.\nAplikacija je takođe podložna takozvanom “Man-in-the-Disk” (“čovek na disku”, MitD) napadu, koji je firma Check Point prvi put opisala 2018. godine i koji koristi nesigurno čuvanje osetljivih podataka aplikacije u prostoru za skladištenje telefona deljenom sa drugim aplikacijama, tako da ih napadači mogu izbrisati, izmeniti ili zameniti.\n„Ove ranjivosti prijavili smo proizvođaču, koji još nije odgovorio“, rekao je Trend Micro. „Odlučili smo da obelodanimo svoje istraživanje tri meseca nakon što smo ovo prijavili, jer bi mnogo korisnika moglo biti pogođeno ovim napadom, gde napadač može ukrasti osetljive podatke”, rekli su istraživači napominjući da bi takav napad bilo teško otkriti.\nTrend Micro je rekao da je svoja saznanja takođe podelio sa Googleom, ali nije otkrio kakav su odgovor dobili od kompanije koja je vlasnik Play prodavnice.\nNa svom veb sajtu kompanija Smart Media4U Technology sa sedištem u Singapuru, koja je vlasnik SHAREit-a, tvrdi da njihove aplikacije koristi 1,8 milijardi korisnika u više od 200 zemalja širom sveta. Ranjivosti ne utiču na SHAREit iOS aplikaciju.\nSHAREit je i ranije imao niz sigurnosnih nedostataka. U februaru 2019. u aplikaciji su otkrivene dve ranjivosti koje su mogle omogućiti napadačima da zaobiđu potvrdu identiteta i ukradu fajlove sa Android uređaja.\nPotom je 29. juna prošle godine indijska vlada zabranila SHAREit zajedno sa još 58 kineskih aplikacija zbog zabrinutosti da su te aplikacije povezane sa aktivnostima koje ugrožavaju „nacionalnu bezbednost i odbranu Indije, što na kraju narušava suverenitet i integritet Indije“.


Zvezda i Partizan - Borba i za bodove, ali i za JOŠ PUNIJU KASU! - Sportske.net\nZvezda i Partizan - Borba i za bodove, ali i za JOŠ PUNIJU KASU!\nKoliko su do sada zaradili od rezultata u Ligi Evrope i šta mogu da očekuju ako se plasiraju u narednu fazu takmičenja?\nOd ''100 miliona Delija'', koliko ih je otišlo u London?Prštaće u Humskoj - Ofanzivni Partizan, ofanzivni i Albanci?Još jedan srpski trener na Ostrvu!?Albanci najavljuju dolazak u Humsku?Mitrović da ne brine, policija vodi računa o dronu\nŠto bolji rezultat, to je veća i novčana nagrada!\nBeogradski crno i crveno-beli večeras se ne bore samo za bodove, već i za dodatnu zaradu njihovog kluba na osnovu ostvarenih rezultata.\nPodsetimo, svaka pobeda u Ligi Evrope donosi 360.000 evra, a remi je procenjen na 120.000.\nU prva tri kola, Crvena zvezda je ostvarila po jednu pobedu, remi i poraz, pa joj je kasa samo na osnovu tih rezultata do sada punija za 480.000 evra, plus ono što su dobili kroz kvalifikacije, a opširnije o tome čitajte u prilogu.\nŠto se tiče Partizana, crno-beli su u prva tri kola ostvarili dva remija i poraz, pa su na osnovu toga inkasirali 240.000 evra, plus prethodni iznos na osnovu plasmana u LE (takođe pogledajte vest u prilogu).\nZa sada, i jedni i drugi imaju realne šanse za plasman u narednu fazu takmičenja, pa je prilika da ''bacimo pogled'' i na nagrade koje bi Partizanu i Zvezdi sledovale u tom slučaju.\nPrvi u grupi dobiće još 600.000 evra, a drugoplasirani 300.000, a sam plasman u nokaut fazu takmičenja donosi još 500.000 evra.\nDakle, ako naši najbolji klubovi uspeju da ostvare svoje ciljeve, njihovi navijači bi na zimu mogli da se nadaju još atraktivnijim pojačanjima...\nSrećno Zvezdo, srećno Partizane!


NJIZK poziva na zabranu javnih okupljanja bez izuzetaka uprkos početku predizborne kampanje - Radio Kosovska Mitrovica\nNJIZK poziva na zabranu javnih okupljanja bez izuzetaka uprkos početku predizborne kampanje\n16. September 2021, 08:56 -> 12:32\nDanas je počela predizborna kampanja, a kako to podrazumeva promociju stranaka i političkih programa bilo bi očekivano da se organizuju i različiti promotivni skupovi. Međutim, Institut za javno zdravlje Kosova javno je na društvenoj mreži facebook, pozvao sve građane da obustave takve aktivnosti zbog veoma visokog rizika od širenja kororonavirusa.\nNaime, na fejsbuk stranici ovog Instituta objavljen je poziv na poštovanje svih propisanih mera koje su donete u cilju sprečavanja širenja koronavirusa.\n„Zbog visokog rizika od širenja koronavirusa i visokog mortaliteta, posebno pozivamo na zabranu javnih aktivnosti, okupljanja građana i javnih okupljanja svih vrsta i prirode bez izuzetka. Apelujemo na sve građane, institucije i javne i privatne organizacije da poštuju i preduzmu sve potrebne mere za sprečavanje, upravljanje i kontrolu infekcije COVID-19“, poručuju iz Nacionalnog instituta za javno zdravlje Kosova.


Počelo obeležavanje Ekološke nedelje | Ami Naxi Radio 89.7Mhz\nPočelo obeležavanje Ekološke nedelje\nU susret značajnom ekološkom prazniku Danu planete zemlje, koji se obeležava 22. aprila, Sekretarijat za zaštitu životne sredine i ove godine organizuje Eko nedelju. Sedmodnevnim aktivnostima, kojima su obuhvaćene sve oblasti životne sredine i ciljne grupe od dece iz vrtića pa do najstarijih sugrađana, na aktivan način sprovodi se buđenje ekološke svesti sugrađana.\nObeležavanje Eko nedelje započelo je danas, 16. aprila sadnjom sadnica ispred Osnovne škole „Žarko Zrenjanin“, kao i edukativnim predavanjem za učenike trećeg razreda, na temu zaštite zelenila.\n–Svaki dan ove sedmice biće posvećen nekoj od oblasti zaštite životne sredine. Obeležavanje Eko nedelje započinjemo sa sadnjom ukrasnih i četinarskih vrsta, zajedno sa učenicima trećeg razreda. Posađeno je dvadesetak sadnica crvenolisne šljive, trešnje, čempresa, tise, srebrne smrče, jele, šarenolisnog i gorskog javora – kaže Mirosalava Krnić iz Sekretarijata za zaštitu životne sredine.\nEkološke aktivnosti biće nastavljene sutra u prepodnevnim satima, kada će ispred Kulturnog centra biti održan eko maskenbal u kojem će učestvovati deca predškolskog uzrasta. Nakon toga u dovrištu Kulturnog centra biće održana ekološka radionica.\nU sredu, 18. aprila Sekretarijat, kompanija FCC i Kulturni centar organizuju kviz spretnosti i znanja, za sve osnovne škole sa teritorije grada. Sa početkom u 10 časova biće održan kvalifikacioni test, a u 11.30 finalno takmičenje.\nU četvrtak, 19. aprila biće održana Otvorena vrata deponije, dok će narednog dana biti organizovano merenje buke u radnoj i komunalnoj sredini. U subotu je planirana akcija uređenja Simićevog salaša, dok će poslednjeg dana manifestacije, kada se i obeležava Dan planete Zemlje biti organizovana podela flajera građanima na pijacama u centru i u Mikronaselju.\nKarate: Kikindski „Feniks“ uspešan na dva takmičenja proteklog vikenda\nKikinda ima prvake države u streljaštvu\nOŠ “Žarko Zrenjanin“ osvajač Lige budućih šampiona\nSutra isplata socijalne pomoći, roditeljskog i dečjeg dodatka\nIsključenje struje u utorak u Velikom Selu i Ruskom Selu\nDan Ekonomsko-trgovinske škole\nRadio stanice ● Radio uzivo ● Radio Bucuresti ● Radio Stanice uzivo ● BelavilA ●


RTCG - Radio Televizija Crne Gore - Nacionalni javni servis :: Arsenal :: Crnogorski oficiri završili usavršavanje u SAD\n17. 06. 2014. 10:16 >> 10:17 0\nCrnogorski oficiri završili usavršavanje u SAD\nNačelnik Generalštaba Vojske Crne Gore admiral Dragan Samardžić primio je potpukovnika Iliju Dakovića i majora Ljubinka Petića, koji su se vratili sa jednogodišnjeg usavršavanja iz Sjedinjenih Američkih Država.\n"Potpukovnik Daković uspješno je završio usavršavanje na Ratnom koledžu kopnene vojske Sjedinjenih Američkih Država u Karlajlu, Pensilvanija, dok je major Petić usavršavanje završio na Vazduhoplovnom komandno-štabnom koledžu u Maksvelu, Alabama", saopšteno je iz Vojske Crne Gore.\nAdmiral Samardžić čestitao je oficirima završeno usavršavanje na prestižnim koledžima u Sjedinjenim Državama. On je podsjetio na značaj usavršavanja crnogorskih oficira u multinacionalnim okruženjima i istakao važnost prenošenja stečenog znanja i iskustva na ostale pripadnike Vojske Crne Gore.\nPotpukovnik Daković i major Petić zahvalili su admiralu Samardžiću na čestitkama, kao i na ukazanoj prilici da se usavršavaju na prestižnim institucijama.\n"Ratni koledž je najprestižnija vojno-obrazovna institucija najvišeg nivoa koja osposobljava kako američke vojne i civilne lidere, tako i međunarodne oficire za upotrebu nacionalnih kapaciteta u združenom, interresornom, međuagencijskom i multinacionalnom okruženju. Program koledža obuhvata proučavanje vojnih, ekonomskih, političkih, tehnoloških i kulturnih faktora od važnosti za nacionalnu bezbjednost", saopšteno je iz VCG.\nU saopštenju se navodi da je Vazduhoplovni komandno-štabni koledž, je vojno-obrazovna institucija srednjeg nivoa na kojoj se oficiri pripremaju za preuzimanje pozicija sa visokim stepenom odgovornosti. Usmjeren ka izučavanju vještina potrebnih za vazdušne operacije podrške zajedničkom djelovanju, kao i liderstvu i komandovanju, Koledž se fokusira na stvaranje i oblikovanje oficira, budućih lidera i komandanata.\n18:10 U PG će graditi Dom za stare i lica sa invaliditetom


Kurs i obuka - našminkaj se sama\nIako su danas dostupni novi video tutorijali na internetu, koji nude posebno pripadnicama mlađe populacije mogućnost da se upoznaju sa svim lepotama šminkanja, ipak to se ne može smatrati dovoljnim. Upravo iz tog razloga je u ponudi Obrazovnog centra Akademije Oxford i stručni seminar - našminkaj se sama.\nOsnovna svrha ovog stručnog kursa jeste da se sve zainteresovane polaznice upoznaju najpre sa alatima, odnosno sa priborom koji se koristi za šminkanje, a zatim i sa materijalima i uopšteno sa detaljima koji su bitni za celokupnu šminku lica. Podrazumeva se da će se profesori potruditi da pojasni polaznicama i kako bi trebalo da bude izvršena priprema lica, nakon čega će naučiti i koje se tehnike primenjuju za nanošenje senke, te kako se vrši konturisanje lica, ali i uopšteno kako funkcioniše šminkanje očiju i nanošenje sjaja za usne i ruža.\nNajjednostavnije bi bilo reći da će svako, koga zanima specijalizovana obuka i kurs - našminkaj se sama steći dovoljno znanja da može zaista u budućnosti samostalno da se našminka na najbolji mogući način.\nVrlo je važno da svi koji su zainteresovani za pohađanje ove stručne edukacije najpre izvrše prijavljivanje i to u okviru bilo koje od za sada 40 poslovnica pomenute obrazovne institucije. Izuzev ličnog prijavljivanja, dostupna je i opcija, koja podrazumeva prijavljivanje putem telefona. Isto tako prijava može da bude izvršena i elektronskim putem, odnosno slanjem svih potrebnih informacija na mail adresu najbliže poslovnice institucije organizatora. No, bez obzira za koju od svih ponuđenih opcija se zainteresovani budu odlučili, od njih se zahteva da osim svog imena i prezimena, u prijavi navedu i broj telefona, kao i datum rođenja.\nPošto sve to učine, biće obavešteni i o detaljima vezano za princip organizacije nastave, ali i o činjenici da je njihovo lično prisustvo obavezno u momentu, kada bude bio vršen zvaničan upis.\nIsto tako je vrlo važno da svaki ranije prijavljeni kandidat ispoštuje pravilo navedene obrazovne institucije, te da u trenutku zvaničnog upisivanja dostavi i sva potrebna dokumenta, a o čemu će naravno da dobije detaljno obaveštenje od strane nadležnih i to naravno na vreme.\nNastavni plan i program stručne obuke - našminkaj se sama\nU toku uvodnog predavanja će profesor ukratko pojasniti polaznicama zbog čega je šminka korisna. Naravno da će tom prilikom stručni kurs i obuka - našminkaj se sama akcenat staviti na kvalitetan način šminkanja, koji će poslužiti da se prikriju svi nedostaci, odnosno da se istaknu prednosti na licu.\nZatim je programom predviđeno da profesor govori polaznicama o tome na koji način bi trebalo da neguju kožu i šta je potrebno da učine kako bi pripremili kožu lica za šminkanje.\nNaučiće, između ostalog polaznice i na koji način se određuje tip kože, odnosno kako se određuje ton i podton kože.\nPosle toga je predviđeno da specijalizovana obuka i kurs - našminkaj se sama bude usmerena na upoznavanje polaznika sa time po kom principu se vrši odabir pudera, odnosno kako se bira nijansa koja odgovara nijansi kože lica.\nKako bi trebalo u praksi da bude izvršeno konturisanje lica, a zatim i šta je to hajlajter, odnosno kada se on koristi, takođe je tema koja će biti predstavljena tokom ove stručne obuke. Podrazumeva se da će polaznici naučiti i čemu služe bronzer i rumenilo, odnosno na koji način bi trebalo pravilno koristiti i njih.\nSvakako je predviđeno programom da ova stručna edukacije omogući polaznicama i da se upoznaju sa time kako da pravilno iscrtaju obrve, odnosno kako da pravilno iscrtaju usne i nanesu ruž.\nSem toga, predviđeno je i da svi koji budu pohađali specijalizovani seminar - našminkaj se sama nauče i na koji način se vrši senčenje očiju, odnosno kako se nanose kreon i ajlajner i da li je potrebno to učiniti u različitim situacijama.\nU toku završnog predavanja je predviđeno da polaznici dobiju informacije o osnovnim karakteristikama dnevne šminke, sa jedne strane i noćne šminke, sa druge.\nMesto i lokacija održavanja stručnog kursa - našminkaj se sama\nVažno je da svi koji budu izvršili prijavu za pohađanje ove stručne edukacije imaju na umu da se u osnovi specijalizovana obuka i kurs - našminkaj se sama organizuje prema pravilima individualne nastave. A to dalje znači da će polaznik biti u obavezi da se o detaljima dogovara direktno kako se predavačem, tako isto i sa nadležnim licem u okviru konkretne poslovnice Obrazovnog centra Akademije Oxford. Podrazumeva se svakako da će se polaznik u tom slučaju sa nadležnima dogovoriti kako o datumu početka nastave, tako isto i o svim ostalim detaljima.\nU principu je predviđeno da 5 sati obuke, bude raspoređeno na onoliko dana, koliko zajedno budu odredili polaznik i koordinator za nastavu, odnosno profesor.\nIako je individualni tip edukacije primarno predviđen, postoji mogućnost da nastava bude organizovana i u paru, to jest prema pravilima takozvane poluindividualne. Naravno, sve je to moguće u poslovnici, u kojoj postoji interesovanje i za tu opciju.\nPrincip organizacije nastave u paru je zapravo isti kao i kad je u pitanju individualni tip edukacije, samo što se tom prilikom dvoje kandidata moraju o detaljima u vezi sa sprovođenjem predviđenog broja sati dogovarati zajedno sa koordinatorom za nastavu i sa predavačem.\nKada je u pitanju grupni tip edukacije, napominjemo da postoji mogućnost i da specijalizovani seminar - našminkaj se sama bude na taj način organizovan, ali isključivo ako se u konkretnoj poslovnici prijavi dovoljno kandidata, tako da nastava može da bude održana i na taj način.\nKoliko je predviđeno da traje specijalizovana obuka i kurs - našminkaj se sama?\nS obzirom na to da se u nastavnom programu ove stručne edukacija nalazi ukupno pet sati, a da je fokus stavljen na individualni tip nastave, to organizator nema mogućnost da unapred navede koliko će nastava da traje.\nKao što smo već pomenuli, individualni tip obuke se organizuje tako što najpre jedan polaznik i koordinator za nastavu, kao i profesor, definišu sve vezano za organizaciju časova, pa i to na koliko će dana da bude raspoređen predviđeni broj sati. Iz tog razloga i naglašavamo da će polaznik tu informaciju dobiti tek nakon što se sa nadležnima u jednoj od poslovnica navedene obrazovne institucije oko svega toga usaglasi. Tom prilikom će saznati i kog datuma će nastava da počne i u kojim terminima će da bude organizovana.\nMATERIJAL ZA SPROVOĐENJE KURSA OBEZBEĐEN JE OD STRANE ŠKOLE.\nCena obuke: 12,000 RSD\nSpisak gradova za kurs i obuku "Našminkaj se sama"


Đilas: Ako ne napravimo opozicioni savez dajemo pravo Vučiću da radi šta je naumio | Autonomija\nĐilas: Ako ne napravimo opozicioni savez dajemo pravo Vučiću da radi šta je naumio\nPosted By admin On 26. aprila 2018. @ 09:20 In Aktuelno | No Comments\nBivši gradonačelnik Beograda Dragan Đilas ocenio je da se promena vlasti u zemlji može ostvariti samo ako se postigne zajedništvo demokratske nacionalne i demokratske građanske Srbije i da ukoliko opozicija ne napravi savez, ona zapravo daje pravo aktuelnom predsedniku Aleksandru Vučiću da radi šta je naumio.\n„Najveću odgovornost za propadanje Srbije snosi vlast oličena u Aleksandru Vučiću. Ali, odgovornost snosi i opozicija… Ako ne napravimo Savez za Srbiju, dajemo pravo Vučiću da radi šta je naumio, a nema smisla žrtvovati jednu zemlju jednom čoveku samo zato što ne možemo da se dogovorimo“, naveo je Đilas u autorskom tekstu za nedeljnik NIN.\nU prvom obraćanju javnosti nakon što je koalicionim partnerima na proteklim beogradskim izborima dostavio pisani predlog za formiranje Saveza za Srbiju, koji Pokret slobodnih građana nije prihvatio, Đilas je ocenio da svi koji žele da Srbija bude demokratsko i uređeno društvo sada moraju biti zajedno, jer „provučićeva Srbija u isto vreme uništava pravnu državu, gazi po ljudskim pravima i slobodi medija i podjednako uništava i nacionalni i građanski deo Srbije“.\n„U opoziciji mora da prestane borba za zauzimanje pozicija ko će dobiti koju nahiju kad Vučić ode sa vlasti. Takvim odnosom samo produžavamo njegovu vladavinu… Savez za Srbiju će biti osnovan. U njemu će se, pre ili kasnije, naći svi kojima je Srbija iznad stranačkih i ličnih interesa i koji shvataju ozbiljnost trenutka u kome se nalazimo“, naveo je Đilas.\nĐilas je ocenio da se ljudi koji su na vlasti neće promeniti, sve i kada bi hteli, i da je zato rešenje da se promeni opozicija i da prihvati da nije potrebno da se promeni samo Vučić već i sistem koji „nam je Vučića i dao“.\n„Naši postupci i izjave treba da prestanu da budu motivisani željom da se drugoj opozicionoj stranci uzme jedan posto podrške od ukupno tri koje ima, već da se ukupan korpus opozicionih birača poveća prvo za jedan, pa za dva, pa za deset, dvadeset posto“, dodao je Đilas.\nOn je upitao šta je problem da se napravi dogovor za Srbiju i da svi budu deo organizacije koja će biti iznad stalne predizborne koalicije, a ispod unitarne stranke.\n„Zašto je problem da se udružimo u svakom mestu u Srbiji i da formiramo Savez za Srbiju kako na državnom tako i na lokalnim nivoima? Da svako sačuva svoj identitet, ali da uz pomoć udruženja građana i pojedinaca koji će se priključiti ojačamo i dođemo u situaciju da promenimo vlast. Ako je nekome važnije da mu stranka na lokalu ima dva posto više glasova nego da nam priđu Lokalni front u Kraljevu ili demonstranti u Požegi, njemu nije ni mesto u Savezu. Ja bih, kada bi nam prišli takvi ljudi, bio ponosan, a verujem da bi to osećanje imali i svi ostali“, naveo je bivši predsednik Demokratske stranke i kandidat na predsedničkim izborima.\nURL to article: https://www.autonomija.info/djilas-ako-ne-napravimo-opozicioni-savez-dajemo-pravo-vucicu-da-radi-sta-je-naumio.html